ZAVOD ZA ZAŠTITU SPOMENIKA KULTURE BEOGRADA: Na Trgu otkopani ostaci Stambol-kapije | Ekspres.net\nOstaci zida na koje se naišlo tokom radova na rekonstrukciji Trga republike, su ostaci Stambol – kapije, potvrđeno je iz Zavodu za zaštitu spomenika kulture grada Beograda.\n“Radovi su privremeno obustavljeni isključivo zbog poštovanja ovih pravnih procedura”, navode i dodaju da će po završetku arheoloških iskopavanja biti formiran stručni tim koji će doneti odluku o konzervaciji i prezentaciji otkrivenih ostataka Stambol kapije, glavne kapije Beogradske tvrđave, koju je uklonio knez Mihailo Obrenović 1866. godine.\n“Tokom građevinskih radova naišlo se i na ostatke dva devastirana rimska groba, što je i očekivano imajući u vidu da se prostor Trga Republike u celini nalazi u zaštićenoj zoni Antičkog Singidunuma koji je utvrđen za arheološko nalazište – kulturno dobro 1964. godine”, dodaje se u saopštenju.\n“Tokom radova na pešačkom delu Trga, u delu gradilišta prema Vasinoj ulici, izvodač je naišao na ostatke zida. Direkcija za građevinsko zemljište i izgradnju Beograda i izvođač obustavili su dalje radove i obezbedili mesto nalaza u skladu sa Zakonom o kulturnim dobrima”, rekao je Radojičić za Tanjug.\n“Po informacijama koje za sada imamo, do probijanja roka nece doći, ali moramo sačekati nalaze stručnjaka, od kojih će zavisiti da li će rok biti probijen. Čim dobijemo mišljenje stručnjaka, sazvaćemo hitan sastanak svih nadležnih, nakon čega ćemo građane obavestiti o svemu”, dodao je Radojičić.\nRadovi na rekonstrukciji Trga Republike poceli su 22. avgusta, a rok za njihovo izvođenje je 420 dana.\nTags ostacirekonstrukcijaStambol kapijaTRG REPUBLIKEZavod za zaštitu spomenika kulture


AMRKS UČESTVUJE U GODIŠNJEM SASTANKU TRASACU-A - AMRKS\nAMRKS UČESTVUJE U GODIŠNJEM SASTANKU TRASACU-A\nAMRKS UČESTVUJE U GODIŠNJEM SASTANKU...\n26 априла 2016\nBeč, 26-27 april 2016\nTraSaCu- Traffic Safety Culture je projekat finansiran od strane Evropske komisije, koji ima za cilj razvijanje kulturnog pristupa u istraživanjima o bezbednosti saobraćaja na putevima i prevenciji saobraćajnih nesreća. Kosovo je ravnopravan partner u ovom projektu zajedno sa ostalim parterima iz Albanije, Turske, Grčke, Austrije, Holandije, Estonije, Finske, Virdžinije.\n26. i 27. aprila u Beču je održan godišnji sastanak svih partnera gde su predstavljene sve dosadašnja dostignuća i gde je odlučeno o daljim aktivnostima u okviru projekta. Ovaj sastanak je bio dobra prilika za sve učesnike da promovišu svoje aktivnosti kako bi se obezbedilo kulturnije ponašanje na putu.\nU junu ove godine očekuje se da će našu zemlju posetiti stručnjak iz TraSaCu-a, koji će blisko sarađivati sa AMRKS-om i drugim institucijama u zemlji koje se bave pitanjima bezbednosti saobraćaja na putevima.


Ustavni sud FBiH: Budimir nije imao ustavno ni zakonsko ovlaštenje za donošenje osporenih odluka – Kakanj-X\nUstavni sud FBiH: Budimir nije imao ustavno ni zakonsko ovlaštenje za donošenje osporenih odluka\nNa 8 dec, 2014 209\nUstavni sud Federacije BiH donio je dvije presude kojima ocijenjuje neustavnima – odluku predsjednika Federacije BiH Živka Budimira o smjeni federalnog ministra finansija Ante Krajine, kao i odluku o razriješenju članova Revizorskog tima za koordinaciju (za reviziju zakonitosti korištenja prava iz oblasti boračko-invalidske zaštite). Epilog je to dvaju ustavnosudskih sporova koje je pred Ustavnim sudom FBiH pokrenuo federalni premijer Nermin Nikšić radi rješavanja spora s predsjednikom FBiH Živkom Budimirom u povodu ovih dviju, u međuvremenu, osporenih odluka.\nOvo je u izjavi za Agenciju Fena potvrdio punomoćnik premijera Nikšića, advokat Nedim Ademović, u čiju su kancelariju danas iz Ustavnog suda dostavljene dvije spomenute presude.\nNaglašava da je Ustavni sud FBiH u presudi koja se tiče smjene ministra Krajine utvrdio da predsjednik FBiH Živko Budimir nije djelovao ustavno iz razloga što nije postojao prijedlog federalnog premijera za ministrovu smjenu.\n– Ova odluka je veoma značajna za politički i ustavnopravni život u BiH iz razloga što je sada, po prvi put Ustavni sud utvrdio da je premijer taj koji odgovara za svoje ministre i da se ne može premijeru niko miješati u zakonotost rada njegovih ministara – pojasnio je Ademović.\nDodao je da, ukoliko ministar ne radi dobro vlastiti posao, ono što predsjednik FBiH može da učini jeste da traži razrješenje samog premijera u kojem slučaju pada i Vlada, a ne isključivo jednog ministra.\n– Prema tome, to je ono što je u evropskoj ustavnopravnoj tradiciji svuda prisutno, a to je jasna linija razgraničenja ustavnopravnih ovlasti između predsjednika s jedne i premijera s druge strane – precizira Ademović, navodeći da, ukoliko nema prijedloga od premijera, ne postoji ni mogućnost da se razrješava ministar, a što je Ustavni sud potvrdio u ovom slučaju.\nKada se radi o drugom slučaju (sporu u vezi s odlukom o razrješenju članova Revizorskog tima za koordinaciju), advokat Ademović je mišljenja da je riječ o, s pravnog aspekta, također, jednostavnom slučaju. Potcrtao je da, bez obzira da li vrhovna izvršna vlast, a to su u ovom slučaju predsjednik FBiH, vlada FBiH, ministri i premijer, ima određene zamjerke na rad organa uprave, ne može, apsolutno, da djeluje bez zakonske osnove. Ademović, istovremeno, podsjeća da je Ustavni sud utvrdio da predsjednik nije imao zakonski osnov da Revizorski tim razrješava njegove dužnosti, “jer ne postoji u bilo kojem zakonu osnov da se tako nešto uradi”.\n– Predsjednik FBiH je pokušao da se koristi određenim “tumačenjima”, međutim, ona su, po mišljenju Ustavnog suda, izašla van svakog standarda koji se primjenjuje u pravu, danas u Evropi – konstatirao je.


Sutra ističe rok za prijavu za državnu pomoć - Ozon Media\nSutra ističe rok za prijavu za državnu pomoć\nPoslodavci koji nameravaju da koriste pomoć države od aprila (polovinu neto minimalca za svakog zaposlenog) moraju da se elektronski prijave u Poreskoj upravi najkasnije do 25. marta i izaberu poslovnu banku preko koje će im biti uplaćen novac. Bez toga, kako je ranije najavljeno iz Ministarstva finansija, njihovi zaposleni neće imati pravo na pomoć.\nPoslodavci koji imaju više otvorenih računa kod poslovnih banka, imaju rok do sutra da se, putem elektronskog servisa Poreske uprave, izjasne u kojoj banci žele da otvore poseban kovid-račun.\nPoreska uprava, preko Uprave za trezor, dostavlja Narodnoj banci Srbije (NBS) podatke o poslodavcu u elektronskom obliku, na osnovu kojih odabrana banka otvara Covid račun.\n“Banka je dužna da otvori taj račun u roku koji utvrdi NBS, a najkasnije do 31. marta ove godine. Otvaranjem COVID računa ne stiče se automatski pravo na direktna davanja“, kažu u Poreskoj upravi Srbije.\n„Dobijena sredstva ne mogu da se koriste za druge svrhe. Inače, činjenica da država uplaćuje određena sredstva za zarade zaposlenih, ne znači i da se na bilo koji način meša u to kolika će biti visina zarade i naknade zarade“, objašnjavaju u Ministarstvu finansija.\nUručeni sertifikati predstavnicima UŽ “Zlatno runo Sirmiuma”\nSanitetsko vozilo za Dom zdravlja u Sremskoj Mitrovici


Sledeće godine dve nove investicije zapoliće 1300 radnika a dodatna saradnja privrednika još toliko! - Va1.info\nNaslovna/Vesti/Sledeće godine dve nove investicije zapoliće 1300 radnika a dodatna saradnja privrednika još toliko!\nU telefonskom razgovoru sa gradonačelnikom Lazarom gojkovic pitali smo , kako komentariše današnju konferenciju za medije gradskog pravobranioca Darka Kostića da je prilikom dovođenja investitora u grad Valjevo urađeno nešto protivzakonito.\n„U danu kada je potpisan ugovor za investiciju od 85 miliona evra i novih 1.000 radnih mesta u našem gradu, ne želim da dajem na značaju onima koji se baš trude da od projekata prave predstavu uz optužbe da su grad i država radili navodno nešto protivzakonito.\nDa li se te predstave prave u svrhu lične političke promocije, ne bih komentarisao. Samo bih konstatovao da ni grad Valjevo ni država ne bi sebi dozvolili da se uradi bilo šta protivzakonito.\nNe razumem toliku paniku pojedinaca u Gradu, izazvanu realizacijom projekata koji su čekali 20 godina i više da se završe, kao i zbog toga što dolaze dva nova investitora. Odakle ta potreba da se Valjevo stalno gura u nazad…\nDeo ljudi pokušavaju da obmanu javnost da svaki potez grada i mene sa mojim timom prikažu u lošem vodjenju grada, ne znači da ću odustati od svih projekata koje sam obećao gradjanima Valjeva u izbornom obećanju.\nU Valjevu najzad realizuju razni projekti i da nam dolaze dva potpuno nova investitora.\nValjevo je po evidenciji Nacionalne službe za zapošljavanje, u avgustu imalo 4.626 nezaposlenih ovih 1.300 novih radnih mesta zaposliće ove dve fabrike a neposredno u sardnji malih privrednika doneće višestruku saradnju i uposliti još najmanje toliko radnika u privrednom sektoru“, poručio je gradonačelnik.


RTCG - Radio Televizija Crne Gore - Nacionalni javni servis :: Politika :: "Damjanović ne može da prežali dogovor sa DPS-om"\nDEMOKRATE PORUČILE 22. 12. 2019. 18:25 >> 18:24 3\nRad Odbora za izborne reforme obustavljen je jer je izostao odgovor na superiorna rješenja Demokrata, kazao je potpredsjednik nikšićkog odbora Demokratske Crne Gore, Nemanja Vuković, navodeći da je opstrukcija izvršena stavljanjem Predloga zakona o slobodi vjeroispovijesti u skupštinsku proceduru.\nNezavisni poslanik Aleksandar Damjanović ocijenio je da je debakl koji je doživio Odbor za reformu izbornog zakonodavstva bio očekivan, kako zbog načina na koji je formiran, tako i zbog svega što je uslijedilo.\nOn je podsjetio da je u više navrata produžavan rok za rad Odbora i da je, kako je naveo, neprincipijelnim dilom između Demokratske partije socijalista (DPS) i Demokratske Crne Gore, iz tog tijela odstranjeno dvije trećine opozicionih poslanika.\nVuković je istakao da je rad Odbora obustavljen jer je izostao odgovor na superiorna rješenja Demokrata.\nPrema njegovim riječima, opstrukcija rada tog skupštinskog tijela izvršena je “vađenjem iz naftalina” zakona o slobodi vjeroispovijesti.\n“Damjanović nikako ne može da prežali propali dogovor da uđe u Odbor i izglasa još jedno, za krađu skrojeno, izborno zakonodavstvo sa DPS-om”, kazao je Vuković.\nOn je poručio da Demokrate samo građanima polažu račune, sa njima prave dogovore i proslavljaju pobjede.\n“Sa njima i ni sa kim drugo”, naglasio je Vuković.\nAleksandar Damjanović Demokrate Odbor za reforme\n04. 07. 2020. 8\nI moj predlog da bude uvršten u dnevni red


Kragujevac: Radno vreme pijaca, parkinga, gradskog prevoza za Dan državnosti – Veliki Park\nKragujevac: Radno vreme pijaca, parkinga, gradskog prevoza za Dan državnosti\nSektor niskogradnje – dežurstvo Zimske službe po potrebi;\nSektor pijaca – sve pijace će raditi po redovnom radnom vremenu;\nSektor čistoće – radiće po ustaljenom planu i programu;\nSektor groblja – u utorak 15. i sredu 16. februara 2022. godine biće organizovano dežurstvo šalterskih radnika na Varoškom i Bozman groblju u periodu od 07:00 do 14:00 časova. Radnici na sahranjivanju radiće ukoliko bude zakazanih sahrana, a vozači, zaposleni na preuzimanju pokojnika, spremači pokojnika i portiri radiće po ustaljenom rasporedu;\nSektor parkinga – za vreme praznika neće se obavljati naplata parkiranja na otvorenim i zatvorenim parkiralištima, izuzev u javnoj garaži (ulica Kneza Miloša) koja radi od 00:00 do 24:00 sata. Služba za odnošenje i blokiranje nepropisno parkiranih vozila radiće u skladu sa potrebama saobraćajne policije i komunalne inspekcije;\nSektor javnog transporta putnika – za vreme praznika vozila javnog gradskog i prigradskog prevoza saobraćaće po redu vožnje za nedelju i državni praznik.\nRad dispečerske službe biće organizovan u periodu od 07:00 do 15:00 časova.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 11 фебруара, 2022


Bugarska najavila proterivanje ruskih diplomata zbog špijunskog skandala - 20.03.2021, Sputnik Srbija\nBugarska najavila proterivanje ruskih diplomata zbog špijunskog skandala\nVlasti Bugarske nameravaju da proglase ruske diplomate za persone non grata zbog špijunskog skandala, rekao je premijer te zemlje Bojko Borisov. 20.03.2021, Sputnik Srbija\nsvet, vesti, bugarska, rusija, region\n16:54 20.03.2021 (Osveženo: 04:03 26.08.2021)\n© Sputnik / Alekseй Nikolьskiй / Uđi u foto-galeriju Premijer Bugarske Bojko Borisov\nVlasti Bugarske nameravaju da proglase ruske diplomate za persone non grata zbog špijunskog skandala, rekao je premijer te zemlje Bojko Borisov.\n„Ponovo moramo da proglasimo ruske diplomate za nepoželjne osobe“, rekao je premijer komentarišući privođenje šest osoba u Bugarskoj zbog sumnji da se bave špijunažom u korist Rusije, prenosi RBK.\nBorisov je istakao da je operacija specijalnih službi Bugarske vrsta demonstrativne akcije kojom se poziva da se prestane sa špijunažom u Bugarskoj.\n„Družba je družba, mi smo to demonstrirali, između ostalog, i po pitanju gasovoda 'Balkanski tok', ali špijunirati naše mogućnosti u NATO-u... Ne dajući političke ocene, još jednom zahvaljujem našim specijalnim službama i uveravam vas da ćemo na sličan način, metodički, u svakom ovakvom slučaju čvrsto braniti našu bezbednost i nezavisnost“, rekao je Borisov.\nBorisov je, međutim, takođe rekao i da Sofija i Moskva ostaju privrženi partnerskim odnosima po čitavom nizu pitanja.\nTužilaštvo Bugarske saopštilo je 19. marta da je privedena grupa ljudi koji se sumnjiče za špijunažu u korist Rusije. Pritom tvrde da su među uhapšenim i vojna lica, kao i predstavnici Ministarstva odbrane ili vojne obaveštajne službe. Bugarska strana je saopštila da je uhapšena i supruga navodnog organizatora grupe, koja je imala bugarsko i rusko državljanstvo, i koja je navodno „uživala poverenje ruskih diplomata“.\nRuska ambasada je saopštila da računaju na depolitizaciju tog slučaja, ističući da istraga još nije završena, a sve optužbe protiv Rusije su spekulacije.\nPoslanik EP predložio nove sankcije Rusiji zbog „špijunaže“


Protokol o saradnji Aerodroma i Klastera puteva kulture | Kamatica\nPočetna > vest > Protokol o saradnji Aerodroma i Klastera puteva kulture\nProtokol o saradnji Aerodroma i Klastera puteva kulture\nTekst objavljen: 10.07.2015 15:00\nPredstavnici Aerodroma "Nikola Tesla" i Klastera puteva kulture potpisali su danas Protokol o saradnji, a tim povodom na beogradskom aerodromu otvorena je i izložba "Teslina vizija interneta".\nProtokol o saradnji na Dan rođenja slavnog naučnika Nikole Tesle potpisali su v.d. generalnog direktora Aerodroma "Nikola Tesla" Saša Vlaisavljević i generalni menadžer Klastera puteva kulture Manuela Graf.\nNakon otvranja izložbe na prostoru između čekaonica kod gejtova A5 i A6 na aerodromu, Vlaisavljević je Tanjugu rekao da je organizovanje izložbe i početak saradnje sa Klasterom logičan sled događaja.\n"Ovo je početak saradnje i zadovoljstvo mi je što na sam rođendan naučnika Nikole Tesle otvaramo izložbu, ponosan sam na to", rekao je on i dodao da je beogradski aerodrom u sklopu obeležavanja Dana rođenja slavnog naučnika dobio i besplatan internet.\nOsim toga, kada putnici odlaze sa aerodroma, pre uključenja na autoput mogu videti veliki panel na kome piše "Dobrodošli u Srbiju - zemlju Nikole Tesle", rekao je Vlaisavljević.\nOn je naglasio da beogradski aerodrom postiže rekordne rezultate u poslovanju i da se širi te da će do kraja idućeg leta biti još 11.000 kvadrata novog poslovnog prostora.\n"Mi pored naše osnovne delatnosti želimo da damo još jednu dimenziju aerodromu- a to je kultura, istorija, sport, umetnost i vrlo brzo ćete videti još neke naše nove akcije. Kao menadžment moramo da budemo dostojni imena koje nosimo", rekao je v.d generalnog direktora.\nGeneralni menadžer Klastera puteva kulture Manuela Graf rekla je da je bilo sasvim logično da se Aerodrom nađe na jednoj tako značajnoj kulturno -turističkoj ruti.\n"Aerodrom je početna tačka te rute, a turisti koji dolaze u Srbiju najpre treba da slete na aerodrom Nikola Tesla, zatim da vide Muzej Nikole Tesle, da vide Beograd iz ugla Nikole Tesle i sve ono što je posetio kad je bio u Beogradu, zatim da se upute u obilazak starih hidroelektrana koje su nastale zahvaljujući prijateljstvu između Tesle i Đorđa Stanojevića... To je nešto čime Srbija može da se pohvali", rekla je ona.\nTakođe, navela je, ne treba zaobići ni Teslinog omiljenog pesnika- Muzej Jovana Jovanovića Zmaja u Sremskoj Kamenici, manastir Šišatovac odakle potiče Teslina ljubav prema golubovima, ali ni Idvor i Zavičajni kompleks Mihajla Pupina, Teslinog savremenika, prijatelja i rivala...\nKako je kazala Graf, Aerodrom "Nikola Tesla" treba da bude centralna tačka ove kulturno- turističke rute.\n"Na aerodromu treba da pokažemo turistima zašto ovaj aerodrom nosi to ime i šta je to čime Srbija može da se podiči. U tom kontekstu potpisali smo Protokol o saradnji, imamo zajedničke planove o tome kako da se aerodrom još više brendira i da pokažemo da nismo samo zemlja provoda i gostoljubivih ljudi, već da smo i zemlja nauke i preduzimljivih ljudi koja može mnogo da pokaže Evropi i svetu".\nIzložba "Teslina vizija interneta" na aerodromu deo je manifestacije "Tesla dani 2015." koja se od 6. do 12. jula održava širom Srbije.\nMnoge članice Klastera puteva kulture organizovale su različite izložbe, okrugle stolove i slične skupove tim povodom.\naerodrom Aerodrom Beograd aerodrom nikola tesla Nikola Tesla Beograd


Vučić: Razgovarali smo sa svima koji odlučuju o Srbiji - Sputnjik Srbija\n11:45 07 Jun 2020\n23:22 04.06.2015 (osveženo 16:19 05.10.2015) Preuzmite kraći link\nVučić je rekao i da samo neozbiljni ljudi mogu da komentarišu da sastanci u Vašingtonu nisu toliko važni i da to nije nivo na kojem bi jedan premijer trebalo da razgovara.\n„Ja sam došao na poziv potpredsednika SAD Džozefa Bajdena. Nažalost, on je imao porodičnu tragediju, umro mu je sin. U subotu će biti sahrana, tako da će gospodin Bajden tek od ponedeljka ponovo biti u Vašingtonu“, rekao je Vučić za B92.\nVučić kaže da, bez obzira na to što se nije sastao sa Džozefom Bajdenom, srpska delegacija je imala sve važne sastanke.\n„Razgovarali smo sa svima ostalima, sa Suzan Rajs, koja je treći čovek Amerike i, da tako kažem, prva žena sveta zajedno sa Angelom Merkel. Da ne govorimo o Entoniju Blinkenu, koji je trenutno državni sekretar pošto je Džon Keri u bolnici. Rekao bih da smo imali sastanke i sa svim važnim senatorima i kongresmenima. Prosto, imali smo sve važne sastanke. Nisu uvek bili laki, ali mislim da Srbija danas uživa mnogo veći ugled neko pre tri godine“, naveo je Vučić.\nSrpski premijer ističe da mnoge stvari koje su se videle u Vašingtonu i na tehničkom nivou jasno govore o drugačijem odnosu i drugačijem ponašanju prema Srbiji, kako je rekao, „do toga da vas zvanično prime u Beloj kući što nikada u principu sa Srbijom nisu radili“.\nVučić smatra da je u Vašingtonu Srbija apsolutno dobila političku podršku za otvaranje prvih poglavlja u pregovorima sa EU.\n„Ono što sam čuo danas od zamenika državnog sekretara Entonija Blinkena, od pomoćnice američkog državnog sekretara za Evropu i Evroaziju Viktorije Nuland to je da će Amerikanci podržati otvaranje prvih poglavlja za Srbiju. Mi nismo tražili novac, mi ćemo novac sami da zaradimo. Videli ste da sam i danas rekao da mi nećemo da priznamo nezavisnost Kosova, nisam krio naše stavove, ali sam takođe ponosan na činjenicu da Srbija danas uživa veći ugled i da ćemo imati podršku SAD. Uz podršku SAD mnogo toga više možemo da ostvarimo uz dolazak većeg broja njihovih investitora u Srbiji“, rekao je Vučić.\nViktorija Nuland, razgovori, Amerika, Vučić, poseta, gas, Aleksandar Vučić, Srbija


Podrška EU u zaštiti intelektualne svojine - EU Info Centar\n“Korak u nauku”\nNa konferenciji povodom završetka pojekta “Sprovođenje prava intelektualne svojine u Srbiji“ Savetnik u Delegaciji EU u Srbiji Štefan Hudolin ukazao je da je cilj projekta zaštita potrošača.\nOni su često zavedeni niskom cenom i nisu svesni opasnosti falsifikovanih proizvoda, ocenio je Hudolin i dodao da je zaštita prava intelektualne svojine međunarodni izazov i zahteva međunarodnu saradnju.\nOvim projektom koji je finansirala EU sa 1,3 miliona evra unapređeni su kapaciteti srpskih institucija koji se bave zaštitom tih prava i borbom protiv piraterije.\nNa sprovođenju projekta u Srbiji sa srpskim stručnjacima sarađivali su britanski i danski eksperti, rekao je Hudolin i pozvao kolege iz Srbije da nastave jačanje saradnje u ovoj oblasti.\nProjekat su realizovali Ministarstvo trgovine, turizma i telekomunikacija, Ministarstvo unutrašnjih poslova, Ministarstvo finansija, Zavod za intelektualnu svojinu, Republičko javno tužilaštvo i Delegacija EU u Srbiji.\nU okviru tog projekta urađen je softver za tržišnu inspekciju i Upravu carina, a obuku je prošlo 800 ljudi.\nŠtefan Hudolin je ocenio i da je Srbija ostvarila veliki napredak u uskladjivanju zakonodavstva sa propisima EU o zaštiti prava intelektualne svojine, ali da je potrebno da se i dalje radi na sprovođenju tih propisa.\nDržavni sekretar u ministartsvu trgovine, turizma i telekomunikacija Vesna Kovač rekla je da je cilj efikasnija zaštita od falsifikata na tržištu, kao i povećanje svesti o pirateriji.\nZahvaljujući projektu, unapređeni su kapaciteti nadležnih institucija za sprovođenje prava intelektualne svojine i borbu protiv krivotvorenja i piraterije u Srbiji kazala je ona i dodala da je zaštita prava intelektualne svojine važna i za dolazak stranih investitora, povećanje prihoda u budžetu i smanjenje sive ekonomije.\nOna je istakla da je stvoren sistem Tržišne inspekcije za rešavanje predmeta u oblasti intelektualne svojine.\nKovač je podsetila da je tokom dve godine koliko je trajao projekat urađen raznovrstan edukativni materijal i da su širom Srbije organizovani događaji radi podizanja svesti javnosti o opasnosti krivotvorenja i piraterije.\nViši savetnik u Ministarstvu Vera Despotović kazala je da je tokom projekta urađena sveobuhvatna analiza stanja u oblasti krivotvorenja i piraterije u Srbiji i dodala da je to prvi dokument koji govori o kanalima krivotvorene robe kod nas.\nDespotović je istakla značaj uvođenja jasnih zaduženja za svaku instituciju koja se bavi zaštitom i sprovođenjem prava intelektualne svojine kao i značaj povezivanja i uspostavljanja formalne koordinacije. Ona je navela da su uvedene nove procedure zadržavanja, skladištenja i uništenja krivotvorene robe.\nRadio vesti EU Info Centra – 22.01.2016.


Pogledajte trailer filma "The Postcard Killings" oskarovca Danisa Tanovića - Kameleon M&M\nIzašao je prvi trailer novog filma bh. oskarovca Danisa Tanovića “The Postcard Killings” čija se premijera očekuje 13. marta 2020. godine.\nOva kriminalistička drama govori o njujorškom detektivu koji istražuje smrt svoje kćerke koja je ubijena dok je bila na medenom mjesecu u Londonu. On traži pomoć skandinavske novinarke kada slične sudbine zadese i druge parove širom Evrope.\nTanović potpisuje režiju, a scenarij Andrew Stern, Ellen Furman i Liza Marklund.\nReakcija Martina Scorsesea na nastup Eminema je viralni hit


Sukob oko izbora novog sudije Vrhovnog suda\nPredsednik Obama razmatra kandidate za novog sudiju Vrhovnog suda\nOve nedelje u Vašingtonu je u fokusu sukob oko upražnjenog položaja na Vrhovnom sudu, jer Senat ponovo počinje zasedanje nakon jednonedeljne pauze dok Bela kuća nastavlja da razmatra potencijalne kandidate.\nStranački zastoj oko sudije koji bi zamenio Antonina Skaliju uveličan je i intenziviran, jer je u pitanju izborna godina.\nAmerika je odala poslednju poštu sudiji Vrhovnog suda Antoninu Skaliji dok stranački sukob ne jenjava. Lider većine u Senatu i predsednik senatskog odbora za pravosudje napisali su otvoreno pismo u kojem iznose argument da bi naredni predsednik, a ne Barak Obama trebalo da izabere zamenu za Skaliju na Vrhovnom sudu.\nBela kuća se sa time ne slaže:\n“Predsednik ima ustavnu dužnost da nominuje naslednika kad god postoji upražnjeni položaj na Vrhovnom sudu, a Senat ima svečanu ustavnu dužnost da toj osobi omogući fer pretres i pravovremeno glasanje sa da ili ne.”, kaže Džoš Ernest, portparol Bele kuće.\nRepublikanci inisitraju da, mada će Obama možda nominovati kandidata, Senat može da odloži svoj pristanak i time odloži popunjavanje položaja do posle predsedničkih izbora u novembru. Manji broj republikanskih senatora je rekao da bi taj dom Kongresa trebalo da razmotri svakog kandidata kojeg bi Obama predložio. Medjutim, većina posmatrača sumnja da bi postojala dovoljna dvostranačka podrška da se nominacija iznese na glasanje u punom sastavu Senata.\nInteresne grupe već emituju reklamne spotove na američkim talasima.\n“Vrhovni sud ima upražnjeno mesto i vaš glas u novembru je vaš jedini glas.”, navodi se u jednom oglasu dok se u drugom kaže.\n“Vi birate narednog predsednika. Naredni predsednik bira narednog sudiju Vrhovnog suda. “\n“Ustav ne funkcioniše tako.”, navodi Hilari Klinton, demokratski predsednički pretendent.\nTaj sukob je postao centralno pitanje u izbornoj kampanji.\n“Republikanci kažu da će odbaciti svakog sudiju kojeg nominuje predsednik Obama, bez obzira kakve su mu kvalifikacije. Pa dragi moji prijatelji, podsetimo Republikance: Barak Obama je predsednik Sjedinjenih Država.”, kaže demokratski predsednički pretendent Hilari Klinton, dok republikanski predsednički pretendent Ted Kruz navodi:\n“Ovi izbori će biti referendum o Vrhovnom sudu, I reći ću vam ovo: Ne mogu da dočekam da održim debatu sa Hilari Klinton ili Bernijem Sandersom ili bilo kojim drugim socijalistom kojeg demokrate nominuju.”\nBela kuća bi mogla da predloži kandidata za Vrhovni sud u roku od nekoliko dana ili nedelja.


POSKUPELA I PENZIJA: Ko sam sebi uplaćuje, osnovice više od februara - Penzionerski Vesti\nPosted on January 29, 2016 by Penzionerske Vesti\nIZVOR:Tanjug – BEOGRAD – Republički fond za penzijsko i invalidsko osiguranje podsetio je danas građane koji sami plaćaju doprinos za penzije da od uplate za februar važe nove osnovice osiguranja koje su u odnosu na prethodni period više za 4,16 odsto.\nTo usklađivanje, kako je saopšteno iz PIO, sprovodi se zbog usklađivanja sa kretanjem zarada u prethodnom kvartalu. Građani mogu da se opredele za jednu od 13 osnovica osiguranja, nezavisno od stručne spreme koju imaju.\nPo Zakonu o doprinosima za obavezno socijalno osiguranje, najniža osnovica iznosi 35 odsto prosečne republičke zarade iz prethodnog tromesečja što je 22.449 dinara, a najviša pet prosečnih plata, odnosno 320.695 dinara.\nDoprinos za penzijsko i invalidsko osiguranje je 26 odsto, što znači da će se mesečni izdatak kretati u rasponu od 5.836.74 do 83.380.70 dinara. Ti iznosi primenjivaće se za uplate doprinosa za februar, mart i april.\nOd novembra neznatno veće osnovice za penzijske doprinose\nPIO: Osnovice skočile za 16,5%\nRazgovor o umanjenju penzija: Gašić sa radnicima Petoletke i 14. Oktobra\nNove, niže osnovice penzijskog osiguranja od maja\nOsnovice za uplatu doprinosa za penzije veće 6,6%\nPrevious PostPrevious Ne bacajte radne knjižice, bez njih nema penzije\nNext PostNext Grci na nogama – zemlja blokirana


Manjak političke volje prepreka rešenju pitanja nestalih | EurActiv Srbija\nManjak političke volje prepreka rešenju pitanja nestalih\nObjavljeno : 29.08.2012.\t Tweet\nNeodostatak političke volje osnovni je razlog zbog kojeg još uvek nije rešeno pitanje nestalih osoba u regionu, rečeno je 29. avgusta na konferenciji za novinare Regionalne koordinacije udruženja porodica nestalih osoba sa područja bivše Jugoslavije. Ta inicijativa je od EU zatražila da svim zemljama regiona uslovi članstvo rešavanjem pitanja nestalih osoba. Prema podacima Crvenog krsta, na prostoru bivše Jugoslavije se oko 13.000 osoba vodi kao nestalo, a neke organizacije iznose i podatak o 14.000 nestalih. U svetu se više od milion ljudi u svetu vodi kao nestalo zbog oružanih sukoba i drugih vrsta nasilja.\n"Političke volje nema zato što u institucijama koje danas upravljaju državama još uvek sede ljudi koji su bili umešani u ratove na području bivše Jugoslavije, ili su od njih imali koristi... Politika iz 1991. godine se još uvek provlači kroz institucije država", rekla je Ljiljana Alvir iz regionalne Koordinacije Hrvatske.\nNa konferenciji za novinare u beogradskom Medija centru, povodom 38. obeležavanja Međunarodnog dana nestalih, Regionalna koordionacija je na sve države bivše Jugoslavije apelovala da odrede strategiju za rešenje problema nestalih osoba.\n"Od svih država regiona tražimo jasno određivanje i sprovođenje strategije za rešenje problema nestalih osoba i poštovanje zakona iz sporazuma koji su postignuti, kao i potpisivanje i poštovanje Deklaracije o nestalim osobama", navedeno je u saopštenju Regionalne koordinacije.\nOd EU je zatraženo da svim državama članstvo u Uniji bude uslovljeno rešenjem pitanja nestalih osoba i ustupanjem informacija, i sprovođenjem ekshumacija i identifikacija. "Od celokupne međunarodne zajednice zahtevamo da izvrši finansijski i politički pritisak na sve države u regiji kako bi se došlo do konačnog rešenja pitanja nestalih osoba", navedeno je u saopštenju.\nOlgica Božanić iz regionalne Koordinacije Srbije je kazala da je rezolucija koju je prošle godine potpisala Međunarodna komisija za nestala lica dostavljena svim državama u regionu. "Regionalna koordinacija je dala podršku toj rezoluciji....Nadamo se da će predsednici država, premijeri i svi nadležni potpisati ovu deklaraciju kojim bi se obavezali da u najkraćem roku daju odgovore porodicama koje ne znaju sudbinu svojih najbližih", rekla je ona.\nMeđunarodni dana nestalih obeležava se 30. avgusta, a ustanovljen je 1983. godine na iniciijtivu latinoameričkih udruženja porodica nestalih. Taj dan će 30. avgusta u Srbiji biti obeležen skupovima u Beogradu i Gračanici, u organizaciji Koordinacije srpskih udruženja porodica nestalih u regionu.\nNa rasvetljavanju sudbine nestalih, Međunarodni Crveni krst je aktivan u tridesetak zemalja sveta. To su Jermenija, Azerbejdžan, BiH, Brazil, Burundi, Čile, Kolumbjia, Hrvatska, Istočni Timor, Eritreja, Etiopija, Gruzija, Guatemala, Izrael, Iran, Irak, Obala Slonovače, Jordan, Kuvait, Kirgistan, Liban, Libija, Meksiko, Nepal, Peru, Rusija, Senegal, Srbija (Kosovo), Šri Lanka, Uganda, a nadležan je i za nestale u sukobe vezane za Zapadnu Saharu.\nRegionalna koordinacija udruženja porodica nestalih osoba sa područja bivše Jugoslavije nastala je u Sarajevu i okuplja 26 udruženja bez obzira na veru i naciju kojoj njihovi članovi pripadaju.\nGovoreći o nedostatku političke volje da se reši problem nestalih, Alvirova je rekla da se u Hrvatskoj postavlja pitanja šta će biti da saradnjom Srbije i Hrvatske sada kada je u Srbiji na vlasti "novo političko vođstvo".\n"Postoje određene insinuacije, pa čak i optužbe o današnjem predsedniku Srbije tj. o njegovom učešću u nekim ratnim događanjima na podrčuju Hrvatske. Postavlja se pitanje koliko će on biti voljan da da informacije" rekla je ona.\nOrganizacija za zaštitu ljudskih prava Amnesti internešenel (Amnesty International) pozvala je 29. avgusta balkanske zemlje da istraže sudbinu oko 14.000 nestalih tokom sukoba 90-ih godina i da kazne odgovorne za to.\nNa Balkanu i dalje veliki broj nestalih\nPrema podacima Međunarodne kancelarije za nestale u Sarajevu, na prostoru bivše SFRJ oko 13.000 osoba se vodi kao nestalo, dok je generalni sekretar Crvenog krsta Srbije Vesna Milenović precizirala da se u regionu kao nestalo vodi 12.656 ljudi.\n"Dvadeset i jednu godinu posle početka ratnih sukoba na tlu bivše SFRJ širom regiona ostala je nerasvetljena sudbina 12.656 ljudi. Velika većina njih - 8.603 nestala je u BiH dok je iz sukoba u Hrvatskoj ostala nerazjašnjena sudbina 2.282 osobe", navela je ona.\nPrema rečima Milenović, u trećoj grupi su nestali i kidnapovani na Kosovu - od 1998. godine do 2000. i njih je 1.771. Od tog broja, Srba i drugih nealbanaca je nešto više 500.\n"Od ukupnog broja osoba prijavljenih Međunarodnom komitetu Crvenog krsta, više od trećine porodica koje su prijavile nestale još nemaju nikakav odgovor šta se desilo sa njihovim bližnjim", rekla je Milenović.\nPo njenim rečima, svake godine bi trebalo da broj nestalih opada, da se razjasni šta je bilo sa njima, ali je broj rasevetljenih slučajeva mali u odnosu na prethodnu godinu.\nJula, kada je objavljen izveštaj o radu Komisije Vlade Srbije za nestale u prvih šest meseci 2012. godine, saopšteno je da se na prostoru bivše Jugoslavije i dalje traga za 13.137 nestalih od kojih je oko 4.000 osoba srpske nacionalnosti.\nU svetu oko milion nestalih osoba\nU zemljama Zapadnog Balkana oko 40.000 osoba nestalo je usled sukoba - od tog broja 70% je do sada nađeno i identifikovano, dok se još traga za oko 13.000 čije posmrtne ostatke treba vratiti porodicama.\n"Možemo reći da je Irak jedna od onih zemalja koje tragaju za izuzetno velikim brojem osoba. Po različitim izvorima, smatra se da je u Iraku nestalo između 250.000 i više od 1.000.000 osoba", rečeno je u ICMP.


FOTO: Predstavljeni najuspešniji EU projekti iz Vojvodine - Fondacija 021 | neprofitna organizacija\nPočetna » Vesti » FOTO: Predstavljeni najuspešniji EU projekti iz Vojvodine\nNa Sajmu EU projekata predstavljeno je tridesetak projekata u čijoj realizaciji u ovom trenutku aktivno učestvuje Evropska unija, a čija je vrednost više stotina miliona evra.\nJedna od organizacija bila je i Fondacija 021, koja je predstavila projekat „Creating a New Public View on Women“ koji finansira EU – European Instrument for Democracy and Human Rights (EIDHR), ali i druge aktivnosti.\nSajam je protekao u znaku obeležavanja desetogodišnjeg članstva u Evropskoj uniji koje ove godine proslavlja Rumunija, a sa kojom Srbija sarađuje kroz projekte prekogranične saradnje. Zato je, ove godine, jedan od organizatora Sajma EU projekata, pored Delegacije EU u RS, Kancelarije za EU integracije u Vladi RS, Grada Zrenjanina bila i Ambasada Republike Rumunije.\n„Danas zajedno proslavljamo evropski duh Zrenjanina. Pozivam građane da što bolje upoznaju Evropsku uniju jer je ona budućnost Srbije“, rekao je vršilac dužnosti šefa Delegacije Evropske unije u Srbiji Oskar Benedikt.\nMinistarka za evropske integracije Jadranka Joksimović je istakla da je naša zemlja uvek bila deo Evrope i da u kulturnom i istorijskom smislu pripada Evropi. „Evropska unija, organizacija koja je donela mir i stabilnost u Evropi, danas je najbolje mesto za život i rad. Zato je Srbija na evropskom putu“.\nPosetioci Sajma su imali prilike da vide brojne projekte prekogranične saradnje sa Rumunijom kojima uspešno rukovodi Kancelarija za EU integracije, a koji se odnose na saradnju u oblasti turizma, prevencije od poplava, osnaživanja preduzetnika iz banatskih opština. Evropska unija je uložila znatna sredstva u pomoć poplavljenim područjima i ova podrška će se nastaviti u narednoj fazi i u vojvođanskim opštinama u kojima će se raditi na prevenciji od poplava.\nZrenjaninci su imali prilike da vide i dve izložbe o Evropskoj uniji. Izložba „Sve ujedinjenija EU“, postavljena u holu Skupštine grada, na 14 panela pruža istorijski prikaz razvoja evropskih integracija od potpisivanja Rimskih ugovora do izazova sa kojima je Evropa suočena danas. Druga izložba, postavljena u hali Medison je pregled odabranih fotografija koje predstavljaju uspešne priče o saradnji Srbije i EU i prenosi poruke o zajedničkim vrednostima u raznim oblastima života – od obrazovanja, preko ekologije do kulture.\nTags: EU, evropsko selo, Fondacija 021, mediji, mladi, podrška, položaj žena, rodna ravnopravnost, umrežavanje, Vojvodina, žene, Zrenjanin\nPrevious PostKako savladati finansijske izazove u biznisu\nNext PostVIDEO: Najvažnija pravovremena pomoć i podrška žrtvi nasilja u porodici\nVIDEO: Popust za žene je skretanje pažnje na neravnopravnost


Srbi sa Kosova: Nema kompromisa oko univerziteta - Info 24\nUniverzitet u Kosovskoj Mitrovici je jedina visokoškolska ustanova na srpskom jeziku koja izvodi i nastavu po planu Vlade Srbije. Nacrt Zakona o visokom obrazovanju na Kosovu predviđa se da statut, organizacija i unutrašnje procedure te ustanove budu „u skladu sa centralnim zakonodavnim okvirom Kosova“.\n„Univerzitet sa privremenim sedištem u Kosovskoj Mitvrovici je ravnopravni član Konferencije univerziteta Republike Srbije i, što je još značajnije, ravnopravni član Evropske asocijacije univerziteta pri kojoj smo registrovani kao univerzitet u obrazovnom sistemu Republike Srbije sa nastavom na srpskom jeziku, tako da i to predstavlja jednu od značajnih zaštita našeg univerziteta“, objašnjava Grbić.\n„Nedvosmisleni stav svih studenata, nastavnika, zaposlenih jeste da oko Univerziteta nema kompromisa. Ovaj univerzitet je bio, jeste i ostaće u obrazovnom sistemu Republike Srbije. Svako drugo rešenje, promena statusa ovog univerziteta bi dovela u pitanje opstanak srpskog nacionalnog bića na Kosovu i Metohiji“, upozorava rektor.\n„Vrlo dobro znaju da je univerzitet Prištini sa privremenim sedištem u Kosovskoj Mitrovici jedan od stubova opstanka Srba na ovim prostorima i zato je trn u oku pre svega onima koji žele da zauzmu sever Kosova“, smatra Simić.\n„Srbi to ni na koji način neće dozvoliti, niti će ijedan poslanik Srpke liste pružiti podršku takvom scenariju“, izričit je Simić.\nTags: info24, Nema kompromisa, Oko univerziteta, portal www.info24.rs, Srbi sa Kosova, srbija


Zbog virusa zatvorena škola: Osnovci završili kod doktora – Haber.ba\nZbog prisustva viroze usljed koje se određen broj učenika obratio doktorima, Osnovna škola “Mejdan” u Tuzli danas je zatvorena, a u saopštenju iz ove ustanove objavljenom na društvenim mrežama navodi se da će se danas preventivno izvršiti dezinfekcija i deratizacija kako bi se spriječilo da se virus nastavi dalje širiti.\nUčenici koji su se obratili doktorima žalili su se na povišenu tjelesnu temperaturu, povraćanje i dijareju.\n“Ne radi se o trovanju hranom, jer u blizini škole ne postoji objekat za prodaju hrane, a u školi se ne poslužuje užina jer nema kuhinje”, naveo je Bahrudin Hadžiefendić, ministar zdravstva u Vladi TK, piše “Tuzlanski“.\nHadžiefendić je rekao da je u stalnom kontaktu s epidemiolozima i zaposlenim Zavoda za javno zdravstvo TK. Iz Zavoda su naveli da će više informacija o događaju imati nakon izvršenog pregleda i sačinjenog izvještaja od strane ljekara u Higijensko-epidemiološkoj službi Doma zdravlja.\nTeme:dezinfekcija, dijareja, Osnovna škola "Mejdan", Tuzla, zatvorena


Projekat sistema za sakupljanje sporednih životinjskih proizvoda | Energetski portal Srbije\nProjekat sistema za sakupljanje sporednih životinjskih proizvoda\n25.08. 2015 Srbija\nEkološki centar „Stanište“ iz Vršca u saradnji sa 11 lokalnih samouprava (Čačak, Gornji Milanovac, Lučani, Sjenica, Ivanjica, Nova Varoš, Dimitrovgrad, Pirot, Bela Palanka, Babušnica, Subotica) realizuje projekat „Sistem za sakupljanje sporednih životinjskih proizvoda u četiri regiona u Srbiji“.\nU okviru projekta biće izrađena dokumentacija sa kojom će se sledeće godine konkurisati za programe Evropske unije za izgradnju lokalnih sistema sakupljanja životinjskih sporednih proizvoda. Sisteme za sakupljanje za sada imaju samo Vršac i Smederevo, dok je Užice izradilo potrebnu dokumentaciju 2013. godine.\nKako je istaknuto, u Srbiji godišnje nastane oko 250 hiljada tona sporednih životinjskih proizvoda i otpada koji predstavljaju jedan od najvećih izazova kada je u pitanju zaštita životne sredine. Samo oko 20 odsto animalnih sporednih proizvoda se propisno preradi.\nSistem za sakupljanje sporednih životinjskih proizvoda u četiri regiona u Srbiji\nUbrzava se rad na rekonstrukciji pruge Subotica–Segedin\nTransfer stanica “Banjica” u Novoj Varoši korak bliže...


O nama - Faros Tours\nPoslovna politika zasnovana je na pažljivom praćenju i analizi potreba klijenata u cilju pronalaska najboljeg mogućeg načina da se na njih odgovori kvalitetno i profesionalno. Faros tours kao turistička agencija teži pružanju kvalitetne usluge, sigurnosti, pouzdanosti i otvorenoj komunikaciji sa klijentima. Negujemo kreativni pristup u osmišljavanju i relizaciji putovanja, najpovoljniji odnos cena i kvaliteta usluge i izbor pouzdanih partnera u zemlji i inostranstvu.\nO rezultatima poslovanja najbolje govori činjenica da se Faros Tours proteklih sezona pozicionirao na tržištu sa najboljom i najatraktivnijom ponudom za Egipat i Dubai, čime je ove dve destinacije postavio na centralno mesto u svojoj ponudi. Zatim sledi Grčka, veliki broj aranžmana, hotela i apartmana, druga popularna letovališta Mediterana, Indonezija, kao i poznate svetske destinacije kulturno istorijskog karaktera, uz povoljne cene avio karata. Specijalna ponuda odnosi se na personalizovane aranžmane, odnosno, kreiranje individualnih putovanja.\nČekamo Vas da i Vama preporučimo putovanje koje ćete pamtiti!\nFaros tours tim!


BRAĆA DRAŠKU DOŠLA GLAVE?: Kako su Nikola i Marko dotukli niškog biznismena | Novosti.RS\nNjih trojica su tog dana opremala halu u kojoj je trebalo da bude otvoren pogon, a onda su tokom popodneva prijavili policiji da su ispred zgrade navodno pronašli njegovo beživotno telo.\nKako su braća u prvi mah prijavila istražiteljima, Ranđelovića su poznavali odranije i često su mu pomagali za nadnicu. Tog dana, kako su izjavili, on ih je navodno poslao na pauzu za ručak, nakon što ga je posetio iznenadni gost u skupocenom odelu. Posle pronalaska tela, braća su u policiji saslušavana do kasno u noć, ali su ipak pušteni kući.\nDesetak dana kasnije, policija ih je privela na osnovu DNK dokaza nađenih na macoli i sekiri kojima je Ranđelović ubijen. Prema saznanjima "Novosti", stariji brat priznao je da je bio prisutan kada se mlađi Nikola posvađao i potukao sa Draškom, na kojeg je kasnije nasrnuo sekirom.\n- Ovo je bio prvi znak da bi oni mogli biti umešani u ubistvo. Međutim, policija nije bila sasvim sigurna, jer su i sekiru i macolu koristili na gradilištu, pa bi to moglo biti opravdanje za njihove tragove na oruđu.\nIpak, stariji brat je popustio i ispričao šta se dogodilo kobne večeri - navode naši izvori.\nVEROVALA sam da će policija pronaći krivce, ali sam zgrožena činjenicom da je reč o Marku i Nikoli - u neverici, za "Novosti", kaže Draškova supruga, Ana Vulić.\nKako je kasnije ispričao stariji Marko, Draško je uspeo od Nikole da otme sekiru, ali je on dograbio macolu kojom ga je dotukao.\n- Osumnjičeni za ubistvo i dalje ne priznaje delo, iako ga je brat odao - navode naši sagovornici upoznati sa ovim slučajem.\nZasad, međutim, nije poznat ni motiv ovog stravičnog ubistva. Hala koju je Ranđelović iznajmio nalazi se u zadnjem delu fabrike, tako da istražitelje nije čudilo što niko nije čuo tuču i povike.\nU niškoj policiji kažu da je osumnjičenima određeno zadržavanje do 48 sati i da će oni, uz krivičnu prijavu, biti privedeni nadležnom tužilaštvu.\nNiš zločin usmrćen macolom i sekirom Draško Ranđelović\n137 HRVATSKI ISTORIČAR ŠARIĆ: Kosovo na albanskom ne znači ništa, Srbi su potomci antičkih stanovnika tog područja


OPSTRUKCIJA PROJEKTA „JUŽNI TOK“: ANTIRUSKE IDEJE PREKO EBRD I MINISTARKE ENERGETIKE | ГЕТО СРБИЈА\nПочетак > ГЛАС ОБИЧНИХ ГРАЂАНА\t> OPSTRUKCIJA PROJEKTA „JUŽNI TOK“: ANTIRUSKE IDEJE PREKO EBRD I MINISTARKE ENERGETIKE\nOPSTRUKCIJA PROJEKTA „JUŽNI TOK“: ANTIRUSKE IDEJE PREKO EBRD I MINISTARKE ENERGETIKE\n25. априла 2014. ГЕТО СРБИЈА\nNova srpska vlada imaće prioritetnu obavezu da nastavi ubrzano sa radovima na trasi gasovoda "Južni tok". Od brzine radova zavisiće i celokupna privredna perspektiva u narednim decenijama. Ukoliko ovo ne budu za ozbiljno shvatilo političko vođstvo u Srbiji, biće to kraj njihovog decenijskog paradiranja praznim pričama i početak potpunog sloma dosadašnje državne strukture, bankrot i haos. Tim povodom, potsećamo na kraći pregled dosadašnjih nedoslednosti srpskih vlasti prema ruskoj energetskoj strategiji na ovom delu Balkana.\n–Mi imamo načina da se obračunamo sa ministrima energetike koji stoje na putu naših i vaših energetskih interesa, raspitajte se kako smo to uradili u zemljama u regionu, saopštili su predstavnici Rusije, u jednom neformalnom razgovoru sa budućim premijerom Srbije, Aleksandrom Vučićem. Tom prilikom su mu diplomatskim rečnikom skrenuli pažnju da oni smatraju da je Mihajlovićeva odgovorna za pokušaj opstrukcije projekta "Južni tok" i dodali da oni, uprkos dobrim rezultatima SNS, nju ne žele u istoj u ulozi u novoj Vladi.\nRusi su, naravno, zaobišli ministarku, pa je predsednik Upravnog odbora Gasproma Aleksej Miler, objasnio Aleksandru Vučiću da je interes Gasproma da Dušan Bajatović bude na mestu direktora Srbijagasa.\nMinistarkin tim tada je doneo pogrešne zaključke kako je Bajatović u dobrim odnosima samo sa Milerom. Mesecima su vodili akciju koja se bazirala na takvoj pretpostavci. Onda su saznali da su Bajatovićevi dobri prijatelji Arkadij i Boris Rotenberg, Putinovi dobri drugovi, koje je Evropska unija među prvima stavila na listu 120 osoba kojima bi moglo da bude zabranjeno putovanje u zemlje članice, zbog događaja u Ukrajini.\nSrbija nema nikakvu strategiju za nekoliko hiljada građana koji se greju isključivo na gas. Većina njih nema ni sredstava da na brzinu preprave grejne sisteme i počnu da se greju na neki drugi način. Ministarka Mihajlović je u izjavama često isticala da gasa nema ni na vidiku te da smo Rusima dugovali novac, a da ga nismo imali, kao i da bi situacija bila bolja da smo tada imali izgrađeno gasno skladište.\nTvrdila je i da su Rusi bili spremni da gas isporuče direktno Srbijagasu, a da im mi novac prosledimo, kada ovo javno preduzeće naplati dugovanja od potrošača u Srbiji. Ovakvo rešenje Rusi bi prihvatili da su im date bankarske garancije, ili neke druge garancije. Ispostavilo se da naša strana zapravo nije ozbiljno ni pokušavala da takvo rešenje sprovede u delo.\nTek, Bajatović je ovu firmu izbacio iz posla posredovanja za ruski gas. On je u posao posredovanja uveo drugu kompaniju, o čemu su naprednjački mediji pisali u nastavcima tokom izborne kampanje. Ipak jednu stvar Mihajlovićeva i drugi učesnici tadašnje gasne krize i spora sa Rusima do danas nisu ispričali. Naime, niko do danas nije rekao zašto su Rusi odjednom prekinuli isporuke gasa Srbiji.\nRazlog zašto su oni to uradili je činjenica da su te godine nekoliko meseci pre krize u Moskvu otputovali Božidar Đelić i Zoran Đinđić i zahtevali raskid barter aranžmana.\nDa je situacija bila obrnuta, Rusi bi imali pravo da dug izmire dodatnim isporukama gasa, kada se ukaže potreba za ovim energentom. Tih godina Srbija je trošila manje gasa, od količina koje je uvozila za sebe. Viškovi ruskog gasa prodavani su većim delom Bosni i Makedoniji. Nosilac posla sa Rusima bila je firma Progres.\nPo nagovoru Đelića, a Đelić u skladu sa instrukcijma stranih službi, odlučno raskidaju taj sporazuma sa Rusima.\nSa Rusima se tada sklapa sporazum po kome gas treba da plaćamo dolarima, kao i sve druge države koje posluju sa Ruskom federacijom. Barter aranžman jeste raskinut, a sa isporukama gasa se stalo, jer je ostalo nerazjašnjeno kada i kako će Rusima bit plaćen do tada nagomilani dug…\nRusi su dobro znali da takozvanu političku elitu Srbije u tom trenutku čine stotine ljudi koji u interesu Zapada rade na kvarenju odnosa Rusije i Srbije, iz tih razloga maksimalno su izašli u susret srpskim zahtevima i veliki deo duga je otpisan, dok je postignut sporazum da se ostatak duga vraća kroz cenu redovnog uvoza gasa. Sa Koštunicom su započeti i pregovori o budućem energetskom sporazumu.\nNa putu dobrog poslovanja stajali su alavi stranački kadrovi koji su besomučno pljačkali ovu kompaniju. Istovremeno službenici stranih vlada, službenici MMF-a, Svetske banke i eksperti koje je plaćala NIS-ova konkurencija, stalno su zagovarali da je potrebno što pre ukinuti monopol NIS-a, a potom ga i privatizovati.\nParadoksalno je bilo to što su kadrovi NIS tih godina usmeravali milione evra, na kampanje u medijima koji su zagovarali propast ove kompanije. Plasirane su lažene informacije kako su za NIS zainteresovani Šel, Teksako i BP.\nKada je Vlada Srbije i zvanično NIS transformisala iz javnog preduzeća u akcionarsko društvo i na taj način otvorila vrata putu u privatizaciju kao zainteresovani za kupovinu NIS-a počeli su da se pojavljuju MOL, OMV, INA, ali i ruski Gasprom.\nBezbednosni stručnjaci Koštnicu, koji je u to vreme bio premijer Srbije, savetovali su ga da ili ne prodaje NIS, ili da ga proda Rusima. Koštunica se odlučio za drugu opciju, jer su se stranački kadrovi uključujući i one iz njegove stranke pokazali kao loše rešenje.\nNa sastanku u Moskvi, Rusi su se izjasnili da su spremni da učestvuju na tenderu za kupovinu NIS, a onda ih je Koštunica iznenadio molbom da ga kupe u direktnoj pogodbi.\nNovac koji je tada ruska strana bila spremna da plati bio je daleko veći od onog koji je na kraju dogovoren, ali taj dogovor nije postigao Koštunica, već Tadić.\nDogovor je obuhvatio da Rusi osim kupovine NIS, ključne rute Južnog toka usmere preko Srbije, da nam pruže podršku u Savetu bezbednosti UN po pitanju Kosova i sve to je za njih bilo nesporno. Sve to nije bilo razlog da se cena smanjuje. Bili su spremni da plate 1,5 milijardi dolara.\nGodine loših iskustava sa našim političarima kojima su bili bitniji rezultati na izborima, lična korist i interesi onih koji su nas bombardovali, naučili su Ruse da sa nama igraju oprezno.\nTako sa jedne strane imamo iskrenu rusku pomoć u vidu povoljnih budžetskih kredita, kredita za železnicu i infrastrukturu, ali kada sa našom državom ulaze u partnerski odnos Rusi su više nego oprezni. Ovo je i razlog što je jedino rusko-srpska firma za gradnju "Južnog toka" nije „fifti-fifti", kao u Bugarskoj i drugim zemljama, već su Rusi većinski partner sa 51 prema 49 odsto.\nIpak, praksa pokazuje da su Rusi bolje gazde od stranačkih kadrova. Prvi put od privatizacije do danas, u NIS-u se zarade redovno isplaćuju, dok je firma posle desetak godina konstantnog iskazivanja gubitka odjednom postala najuspešnija kompanija u regionu.\nRusi kao da ovakvim vlasničkim odnosom poručuju da ne žele iznenađenje sa nekom novom srpskom Vladom kojoj će Evropa biti bitnija od Srbije. Kao da se više od nas boje da će se ponovo pojaviti politička elita spremna da izda narod, pljačka građene i ratuje sa Rusima za potrebe NATO pakta.\nU slučaju da Srbija kredit ne vrati oni bi sa Rusima postali suvlasnici. Šta više, ideja je plasirana na način da EBRD plati sto odsto radova. Sve ove predloge odbila je Ruska strana objašnjavajući da oni imaju višak, a ne manjak kapitala.\nVlasnički udeo od 51 odsto ovde se pokazao više nego koristan, jer bi u protivnom srpski političari verovatno ispunili predloge EBRD-a. Na poslednjem sastanku sa Dačićem i Vučićem, Rusi su saopštili da se dobro pričuvaju plana ministarke energetike za restruktuiranje Srbijagasa. Plan će ako bude prihvaćen na kraju za Srbijagas biti koban.\nU javnosti je manje poznato da je osim plana ministarke, vladi Srbije ponuđen plan rukovodstva Srbijagasa, urađen u saradnji sa Evropskom komisijom, koji takođe predviđa transformaciju ove firme iz javnog preduzeća u holding kompaniju.\nDrugim rečima i ruski i evropski predstavnici na našoj sceni, postigli su konsenzus o tome da Srbijagas ne treba više da bude državna firma.\nKada je NIS prodat ruskom Gaspromu, u Evropi i svetu besnela je ekonomska kriza, pokrenuta na američkom tržištu hartija od vrednosti. Ovdašnje banke masovno su povlačile novac ka matičnim centralama i njihovi bilansi postajali su sve gori. Vlada Srbije je tada sve nade polagala u Gaspromovu uplatu novca od prodaje NIS-a.\nKompletna suma od 400 miliona evra plaćena je odjednom, što je tada Srbiji bilo preko potrebno radi popunjavanja budžetskih rupa. Ipak, sa uplatom se kasnilo tri dana, jer Dinkić Rusima nije davao prave instrukcije za plaćanje.\nPosle tri dana, iznenada je dao instrukcije da se novac uplati na budžetski račun kod Rajfajzen banke čije se ime u tom trenutku pominjalo u mnogim aferama. Odmah po uplati novca, Dinkić je pustio dezinformaciju da su Rusi insistirali da uplatu izvrše preko ove banke.\nProšle godine, Evropska unija je i zvanično saopštila da će blokirati gradnju Južnog toka na terenu svoje članice Bugarske. Ispostavilo se da političari unije nisu dobro razmislili pre ovakvih izjava, jer su od vlasnika velikih evropskih kompanija odmah dobili po prstima.\nTada im je objašnjeno da projekat Južnog toka nije samo nacionalni projekat zemalja kroz koje prolazi već su u njega, kao akcionari, uključene mnogobrojne kompanije iz EU, koje treba da budu i krajnji korisnici ruskog gasa.\nOvu priču službenici EU plasirali su na inicijativu američkih lobista, koji sanjanju da umesto Južnog toka zaživi gasovod koji bi azerjbedžanski gasu preko Turske, Bugarske i Albanije liferovao u EU.\nКатегорије:ГЛАС ОБИЧНИХ ГРАЂАНА Ознаке:amerika, avion, dacic, evro, gas, izdaja, kosovo, kurs, loto, ministar, pare, penzije, predsednik, putevi, putin, radnik, rat, RUSIJA, skuspstina, srbija, sud, taci, ukrajina, vlada, vucic, zdravlje\n25. априла 2014. у 23:24\nneznam kako da ovu zoranu odstranimo iz srbije obzirom da radi za strane sluzbe i interese i protiv svoje drzave i naroda\nMEDIJSKA ANESTEZIJA SRBIJE BEZ TEŠKIH TEMA: ALCHAJMEROV SINDROM I EŠALONI MEDIJSKE KAMARILE SRBIJE EU KAO DAVITELJ: REALIZACIJA PROJEKTA NOVIH TEHNOLOGIJA ZA POLITIČKU KONTROLU POJEDINACA I MASA


Radna eksploatacija u Evropi tokom pandemije KOVID-19 | atina\nPreduzete mere za kontrolu pandemije KOVID-19 i njihove društveno-ekonomske posledice povećale su ranjivost žrtava trgovine ljudima kao i osoba koje su u riziku od trgovine ljudima. Sve veći broj ljudi ostaje bez posla, a postojeće prakse zloupotreba radnika u određenim industrijama radnu eksploataciju stavljaju u prvi plan.\nOrganizacija Atina se od početka pandemije, uz podršku Saveta Evrope, posebno bavila preveniranjem radne eksploatacije u kontekstu trgovine ljudima. Za ovo vreme vođene su i beležene stručne diskusije o uticaju pandemije na fenomen radne eksploatacije u kontekstu trgovine ljudima, kako bi se shvatio obim ovog problema i njegova rasprostranjenost na nivou cele Evrope. Posebno se debatovalo o skrivenim oblicima radne eskploatacije, prisilnom radu u domaćinstvu tokom pandemije, kao i o dečijem radu. Posebna pažnja posvećena je izučavanju uticaja na radno iskorišćavanje migranata i migrantkinja na farmama u Evropi, vozača kamiona, kao i o eksploatisanih radnika/ca u evropskim klanicama. Prenosimo vam neka od najvažnijih zapažanja tokom ovih rasprava.\nPorast broja slučajeva porodičnog nasilja zabeležen je u mnogim državama Evrope tokom pandemije KOVID-19 i on predstavlja zabrinjavajući pokazatelj uslova u kojima žive mnoge žrtve trgovine ljudima. Naročito su pogođene žrtve seksualne, kao i radne eksploatacije u domaćinstvu, a ovi oblici zloupotrebe inače nesrazmerno više pogađaju žene i devojčice. Pandemija i dečiji rad presudne su teme za promišljanje politika zaštite dece u budućnosti.\nSve je više dokaza o porastu broja slučajeva dečijeg rada od kako su se škole zatvorile, ili rade u izmenjenom režimu usled pandemije. Čak i kada nastava ponovo postane redovna, neki roditelji više neće moći da priušte da pošalju svoju decu u školu. Za borbu protiv dečijeg rada potrebna je sveobuhvatna socijalna zaštita, olakšan pristup finansijskoj podršci za siromašne porodice, podsticaj za kreiranje uslova za dostojanstven rad za decu i odrasle, mere za povratak dece u škole uključujući i ukidanje školskih naknada. Neophodno je izdvajanje više sredstava za inspekciju rada i odlučno sprovođenje zakona u cilju suzbijanja radne eksploatacije dece.\nOsim žena i dece, migranti i migrantkinje su na nivou Evrope prepoznati kao jedna od najranjivijih društvenih grupa. Uticaj KOVID-19 pandemije na radnu eksploataciju migranata i migrankinja na farmama u Evropi ostavlja trajne posledice. Vredi se zapitati: da li je danas teško naći radnike zbog objektivnog nedostatka radne snage, ili zato što su uslovi sa kojima se ovi radnici suočavaju takvi da je praktično nemoguće da iste takve uslove prihvati i lokalno stanovništvo? I među državljanima Republike Srbije veliki je broj onih koji su doživeli radnu eskploataciju u inostranstvu, uključujući rad na evropskim farmama.\nTransportna industrija se retko pominjala u izveštajima koji su se bavili zloupotrebom radnika, pošto su oni uglavnom bili fokusirani na eksploataciju angažovanih u poljoprivredi, ili radnika/ca u uslužnim delatnostima u zapadnoevropskim državama. Radna eksploatacija vozača kamiona tokom pandemije KOVID-19 postaje sve češća pojava na koju ukazuju brojni izveštaji. Međunarodna federacija sindikata objavila je nedavno izveštaj o zloupotrebama vozača kamiona iz država sa niskim primanjima koji su eksploatisani u transportnoj industriji.\n„Eksploatatorski uslovi rada, neadekvatan smeštaj, radni dan od 16 sati, niske plate, nezakoniti odbici od zarada, i nesigurnost zaposlenja samo su neke od nepravdi sa kojima se suočavaju radnici u mesnoj industriji. Ovaj sektor već dugo u velikoj meri zavisi od radnika migranata i stranaca – kako iz EU tako i iz drugih zemalja – koji često trpe loš tretman i zlostavljanja“ još je samo jedan u nizu primera teških kršenja radnih prava za vreme pandemije. Eksploatisani radnici u evropskim klanicama prijavljuju da je njihov položaj dodatno pogoršan usled krize izazvane pandemijom KOVID-19.\nOva kampanja je deo projekta „Prevencija i borba protiv trgovine ljudima u Srbiji”, i sprovodi se u okviru zajedničkog programa Evropske unije i Saveta Evrope „Horizontal Facility za Zapadni Balkan i Tursku 2019-2022", koji sprovodi Savet Evrope. Stavovi koji su u njoj izraženi ni u kom slučaju ne predstavljaju zvaničan stav Evropske unije i Saveta Evrope.


Press Online :: Politika :: KAMPANJA "BUDUĆNOST SRBIJE" Vučić u Pčinjskom okrugu: "Ne smemo da dozvolimo nekontrolisano zapošljavanje"\nPredsednik je dočekan na tradicionalan način, uz pogaču i so.\nU razgovoru sa upravom vrtića, poručio je da će svi zaposleni u predškolskim ustanovama imati sve veća primanja u narednom periodu i da država želi da im omogući još bolji životni standard.\nVučić je rekao da država mora da pokazuje brigu o deci i da će pomoći toj predškolskoj ustanovi da završi rekonstrukciju, kao i da završe izgradnju novog objekta.\nVučić u Surdulici\nOn je najavio da bi novi objekat trebalo da bude gotov za tri-četiri meseca.\nZatražio je da se ubrzaju radovi na obnovi vrtića i da se sredi dvorište.\nDeca su predsedniku priredila predstavu, a uručila su mu i prigodan poklon, odnosno sliku na kojoj je ispisana dečja pesma.\nInače, rekonstrukcija dela vrtića realizovana je u okviru projekta proširenje mreže ustanova za predškolsko vaspitanje na teritoriji opštine Vladičin Han. Vrednost projekta je 16,29 miliona dinara, od čega je Vlada Srbije izdvojila oko 13 miliona dinara.\nProjekat se finansira preko kabineta ministarke bez portfelja zadužene za demografiju i populacionu politiku Slavice Đukić Dejanović.\nVrtić trenutno prima 123 dece, a kada bude proširen kapacitet će biti 150 mesta.\nNakon obilaska, predsednik će posetiti fabrike nameštaja za ugostiteljske objekte GN Komerc i fabrike nameštaja DN Company u Vladičinom Hanu.\nVučić će, potom, u Vranju položitia kamen temeljac za izgradnju stanova za pripadnike službi bezbednosti i obići Vinariju "Aleksić".\nOdatle će otići u Trgovište, gde će posetiti fabriku dečijih krevetaca "Simpo" Radovnica i rekonstruisanu zgradu Srednje stručne škole "Milutin Bojić", a zatim i u Levosoje, u obilazak Osnovne škole "Vuk Stefanović Karadžić".\nPredsednik Republike će zatim razgovarati u Bujanovcu sa građanima u centru tog mesta, a posetu Pčinjskom okrugu završiće obilaskom fabrike "Jumko" u Vranju.\nPredsednik je juče počeo kampanju "Budućnost Srbije" obilaskom trase Koridora 10 u Grdeličkoj klisuri, a zatim se zajedno sa premijerkom Anom Brnabić obratio gradajanima Pčinjskog okruga u centru Vranja.\nPredsednik Vučić će u okviru kampanje "Budućnost Srbije" obići svih 29 okruga i više od 100 opština širom Srbije.\n"Ne smemo da dozvolimo nekontrolisano zapošljavanje"\nVučić je izjavio danas da je i dalje na snazi odluka o zabrani zapošljavanja u javnom sektoru, jer država ne sme opet sebi da dozvoli neograničeno zapošljavanje i uvećavanje javnog sektora.\nVučić je tokom posete vrtića "Pčelica" u Vladičinom Hanu, u razgovoru sa upravom ustanove, rekao da su mu se u više vrtića žalili da im treba više zaposlenih, ali da je tu prepreka odluka vlade o zabrani zapošljavanja.\nVučićeva prethodna poseta Vladičinom Hanu\nOn je podsetio da vladina komisija odobrava nova zapošljavanja u svakom slučaju posebno.\n- Odluku o zabrani zapošljavanja smo doneli zato što onog sekunda kada pustite da ministri odlučuju o tome da se svi mogući zaposle i da troše sve više para, a to je najlakša odluka, onda imamo preveliku potrošnju zbog zapošljavanja u javnog sektoru bez kontrole - rekao je Vučić.\nOn je poručio da to državna kasa to ne može da izdrži i da ne možemo da se ponašamo "poput pijanih milijardera", kao što je pre bio slučaj.\n- Ne možemo da dozvoli da opet javni sektor bude neuporedivo veći i da bude ponovo izdržavan od strane privatnog sektora i zato tu odluku i dalje imamo - podvukao je Vučić.\nPredsednik je dodao da je za njega finansijska disciplina od presudnog značaja.\n- Smeju mi se kada govorim o suficitu u budžetu i smanjenju javnog duga, ali ako to nemamo, lako ćemo da uđemo u spiralu propasti, kao što je to bilo do 2012. godine - rekao je Vučić.\n"Smanjićemo nezaposlenost u Vladičinom Hanu"\nMeštani ove opštine zahvalili su predsedniku Srbije na svemu što je učinio za Vladičin Han, a nekolicina njih obratila je se predsedniku sa molbom da im reši problem nezaposlenosti.\nSnežana Vuković, koja ima 60 godina, požalila se Vučiću da nema posao već 20 godina i da njena porodica živi od 20.000 dinara, a da za komunalne usluge državi duguje oko 1.000 evra. Rekla je da je njen sin nezaposlen i pitala predsednika kako da reši taj problem.\nVučić je rekao da razume njen problem, jer je i njegova majka u 56. godini ostala bez posla, a da poslodavci danas traže mlađu radnu snagu.\n- Planiramo da otvorimo nove fabrike u Vladičinom Hanu i misilm da će tako i vaš problem biti rešen. Biće posla za građane Vladičinig Hana. Nadam se da ćemo te probleme rešavati ubrzano, jer kad postoji i druga plata u porodici, pa makar ona bila i niska, mnogo je lakše - rekao je Vučić.\nOn je poručio meštanima da će ponovo posetiti Vladičin Han za tri, četiri meseca.\nPredsednik je u razgovoru sa predsednikom opštine Vladičin Han Goran Mladenović pitao koliko je nezaposlenih u tom mestu, a on ga je obavestio da je trenutno njih 2.150 bez posla, a da ih je ranije bilo 3.600.\nGrađani su se predsedniku uglavnom obraćali sa molbom da pokuša da zaposli članove njihovih porodica.\nVučić je obišao pogone fabrike koja posluje od 2004.godine i godišnje proizvede oko 35.000 stolova i stolica za restorane, hotele i druge ugostiteljske objekte.\nTrpezarijski nameštaj tog preduzeća, koje ima 50 zaposlenih, izvozi se u Grčku, Bugarsku i zemlje bivše Jugoslavije.\nVučić je fabriku obišao sa direktorom tog preduzeća Goranom Aleksićem, direktorom Puiteva Srbije Zoranom Drobnjakom, generalnim sekretarom Predsedništva Nikolom Selakovićem i direktorom Kancelarije za javna ulaganja Markom Blagojevićem.\nNastavljajući posetu Pčinjskom okrugu, Vučić je ranije jutros obišao i renovirani deo Predškolske ustanove "Pčelica" u Vladičinom Hanu.\nU okviru dvodnevne posete Pčinjskom okrugu, Vučić će danas obići i Surdulicu, Trgovište, Vranje, Levosoje i Bujanovac.\n"Važno je da pokažemo brigu za starije"\nVučić je poručio danas, tokom posete Domu za penzionere i stara lica u Surdulici, da je važno da se pokaže briga prema starima, jer smo zemlju uspeli da izvučemo iz ponora i bankrotstva upravo zahvaljujući njima, njihovom strpljenju i trpeljivosti, te je obaveza da im to vratimo.\n- Moramo da uradimo sve što možemo za starije. Srećan sam kako napreduje Vladičin Han, važno je da u Surdulici imamo još ulaganja - rekao je Vučić u razgovoru sa upravom i korisnicima doma.\n- Kada razgovarate sa nešto starijim ljudima, neverovatna je ta njihova osobina da uvek podržavaju državu, a nikada ne kukaju, ni kada imaju razloga - primetio je Vučić.\nDodao je da su mu lekari preneli da je u toj sredini povećan broj prijavljenih slučajeva karcinoma i konstatovao da je to sigurno povezano sa bombardovanjem.\nDirektorka doma Slađana Tasić Stojanović nadovezala se rečima da je Dom bio jedina ustanova socijalne zaštite koja je bila bombardovana 1999. godine.


Evropska komisija pozvala Srbiju da omogući uslove za posmatrače izbora - European Western Balkans\nAutor EWB 17. 05. 2020. 17. 05. 2020.\nBEOGRAD – Evropska komisija pozvala je vlasti u Srbiji omogući uslove za slanje međunarodnih posmatrača za nadgledanje celokupnog izbornog procesa, prenosi N1.\n“Moraju biti stvoreni uslovi za međunarodnu posmatračku misiju na čelu sa ODIHR-om da nadgleda izborne uslove, kampanju i sprovođenje,” naveli su u Evropskoj komisiji za ovu televiziju.\nIz Brisela pozivaju Beograd da “nadogradi i u potpunosti primeni” obaveze preuzete u okviru unutarstranačkog dijaloga koji je vodio Evropski parlament.\n“Sada je važnije nego ikad da svi građani i politički akteri imaju potpuno poverenje u integritet izbornog sistema,” kažu u Evropskoj komisiji za N1 i dodaju da je ključno je da oni budu održani u skladu sa preporukama ODIHR-a.\n“Posebno u trenutnim okolnostima u vezi sa pandemijom koronavirusa, u kojoj pojedine aktivnosti još uvek mogu biti ograničene, važna je uloga slobodnih medija u kojoj za sve političke aktere moraju važiti jednaki uslovi, kao i proaktivna uloga medijskih regulatora.\nEvropska Komisija pažljivo prati dešavanja u Srbiji i “poziva sve strane da pokažu suzdržanost i poštovanje osnovnih prava i vladavine zakona”, naveli su u Briselu za N1.\nEvropska komisijaizbori 2020OEBS


Radniku „na crno“ stalni posao ili otpremnina – Plus Radio\nHome / Društvo / Radniku „na crno“ stalni posao ili otpremnina\nRadniku „na crno“ stalni posao ili otpremnina\nBy Plus Radio on 26/12/2017 Vrijeme: 10:07\nNovi zakon u radu, koji je sada u formi nacrta, značajano će pomoći da se smanji broj radnika koji rade bez ugovora, čiji je ukupni broj u Crnoj Gori nepoznat, ocijenili su iz Ministarstva rada i socijalnog staranja.\nPrema poslednjim procjenama od prije tri godine, koje je uradio Ekonomski fakultet, u Crnoj Gori je bilo 24 hiljade radnika koji su radili na crno, a 27 hiljada poslodavci su osiguravali na minimalac, odnosno 193 eura.\nPobjeda piše da je Vlada odlučila da promijene ove brojke i natjera poslodavce da uvedu radnike u legalne tokove, u čemu će im pomoći član 27 Nacrta zakona o radu, koji bi, kako očekuju u Ministarstvu rada, trebalo da bude usvojen do kraja ove godine.\nTim članom je predviđeno da poslodavac radniku na crno kojeg inspektor zatekne na poslu mora dati rješenje za stalni radni odnos u roku od tri dana, a ukoliko tog radnog mjesta nema u sistematizaciji, onda mora da mu da otpremninu.\nMnistar rada i socijalnog staranja Kemal Purišić kazao je da će od naredne godine biti pooštrena kontrola i da će to smanjiti sivu ekonomiju u zapošljavanju.\nPurišić je podsjetio da je svaki treći zaposleni po istraživanju Ekonomskog fakulteta radio je 2014. godine u neformalnoj ekonomiji.\nOn je kazao da su državi na taj način uskraćeni veliki budžetski prihodi.\n„Zato smo novim zakonom o radu, koji je u pripremi, nastojali da stvorimo mehanizme za efikasniju borbu protiv neformalnog zapošljavanja. Radeći na zakonu o radu nastojali smo da preventivno djelujemo na izmjene u neformalnom zapošljavanju na način da zaprijetimo, odnosno učinimo rad na crno nepoželjnim“, naveo je Purišić.\n← Previous Story Od 74 autobusa tehnički pregled prošlo samo sedam!\nNext Story → Za nabavku opreme i specijalizovanih vozila 120000


Nesuglasice sindikata i poslodavaca o perspektivama tržišita rada u Americi\n27 januar, 2006\nStanje američke ekonomije, posebno kada je u pitanju tržište rada, najvjerovatnije će biti ključna tema predstojećeg predsjednikovog govora o stanju nacije. Sindikalni i čelnici velikih kompanija već govore stanju državne ekonomije i tome šta bi vlada trebalo da radi. Administacija u Vašingtonu, međutim, odbacuje te sugestije.\nČelnik najvećeg sindikata u SAD kaže da republikanska, Bušova administracija i njeni poslovni saveznici rade na štetu ovdašnjih radnika. U nedavnom obraćanju, ovdjre u Vašingtonu, predsjednik sindikata Džon Svini požalio se da se plate radnika smanjuju, penzije nestaju, a troškovi zdravstvenoig osiguranja rasta. Svini kaže da su poreske olakšice koje je uvela Bušova administracija pomogle najbogatijim Amerikancima, a na štetu radničke klase. To je, kako kaže, omogućilo velikim firmama da radna mjesta presele iz Amerike u druge države, sa jeftinom radnom snagom.\n“U srži je te strategije, koju kontrolišu korporacije, da se konkurentnost na globalnom tršitu, umjesto snagom ideja - obezbjeđuje degradacijom rada i radnika", smatra Džon Svini.\nOn kaže da je nadmetanje zaposlenih u Americi sa milijardu i četiri stotine miliona radnika u Kini, Indiji i bivšem SSSR-u dovelo do pada zarada. Svini se žali i da mnoga novotvorena radna mjesta nisu dobro plaćena.\nSve više, poslovi koje otvaramo vode u ćorsokake”, kaže Svini.\nTakvav, stav odudara u potpunosti od onoga što kažu poslodavci. Predsjednik američke Privredne komore Tomas Donohju kaže da su izgledi ekonomije Sjedinjenih Država sjajni.\nEkonomski rast u trećem kvartalu bio je veći od 4 odsto, otvoreno je u prošloj godini skoro 2 miliona radnih mjesta, uz malu stopu nezaposlenosti i nisku inflaciju”, kaže Donohju ističući da je glavni izazov za poslodavce angažovanje kvalitetne radne snage.\nRestriktivna imigraciona politika i vizni režim, uz neadekvatno obrazovanje umanjili su priliv kvalifikovanih radnika, a kad je nezaposlenost manja od 5 odsto – nema ni mnogo izbora, kad su u pitanju radnci", kaže Donohju.\nMilioni Amerikanaca rođenih poslije Drugog svjetskog rata uskoro će se penzionisati. Donohju kaže da je neophodno da se školuje više radnika u tehnologiji, koji bi trebalo da ih zamijene. Donohju želi da Kongres zakonski omogući angažman radnika iz inostranstva, ali i da podstakne razvoja kroz poreske olakšice.\nI poslodavci i sindikat promovišu zakonske prijedloge koji afirmišu njihove stavove. Obje strane nastavljuju sa žestokim lobiranjem političara u cilju realizacije svojih agendi. Ekonomisti kažu da očekuju da će se pozitivan trend otrvaranja novih radnih mjesta nastaviti i u ovoj godini. Takođe očekuju da će nezaposlenowst ostati na nivou oko pet odsto, a da bi rast zarada mogao da bude veći od prošlogodišnjih 3,1 odsto.


Marković u Ulcinju otvorio put Sukobin – Murićani: Poboljšali smo život građana koji ovdje žive\nVidite da se u Crnoj Gori svakoga dana otvara jedna nova saobraćajnica, Crnu Goru razvijamo infrastrukturno, ne samo putno i saobraćajnom infrastrukturom nego i energetskom i digitalnom. Crna Gora je danas zemlja u razvoju, zemlja u kojoj se otvaraju nova radna mjesta, u kojoj pada stopa nezaposlenosti, Crna Gora je zemlja koja je veliko gradilište, zemlja u kojoj su stope rasta na najvišem nivou evropskih stopa rasta, rekao je premijer\nPredsjednik Vlade Duško Marković obišao je danas novi put od Ulcinja do graničnog prelaza sa Republikom Albanijom Sukobin – Murićani, čija je dionica od Ulicnja do Kruta, dužine 13,5 km puštena u saobraćaj.\nPremijer je tom prilikom rekao da je putem dužine 25 km i vrijedne više od 12 miliona eura Ulcinj povezan kvalitetnom saobraćajnicom sa Albanijom, “čime smo poboljšali život građana koji ovdje žive i pristup turista Crnoj Gori”, saopšteno je iz Vlade.\n„Vidio sam da su radovi urađeni po svim standardima sa najvišim mogućim kvalitetom. Želim i ovom prilikom, kao i u drugim prilikama, da čestitam Upravi za javne radove i izvođaču na izvanredno obavljenom poslu. Vidite da se u Crnoj Gori svakoga dana otvara jedna nova saobraćajnica, Crnu Goru razvijamo infrastrukturno, ne samo putno i saobraćajnom infrastrukturom nego i energetskom i digitalnom. Crna Gora je danas zemlja u razvoju, zemlja u kojoj se otvaraju nova radna mjesta, u kojoj pada stopa nezaposlenosti, Crna Gora je zemlja koja je veliko gradilište, zemlja u kojoj su stope rasta na najvišem nivou evropskih stopa rasta. Dakle, radimo sve da građani ovdje bolje žive, da mladi ljudi dobiju nove prilike za sebe, da ne odlaze iz Crne Gore i, naravno, za viši standard građana u Crnoj Gori“,rekao je predsjednik Vlade.\nUpitan da li postoji mogućnost da Vlada Crne pomogne Opštini Ulcinj, premijer je rekao da takva mogućnost ne da postoji već je to učinjeno u okviru rebalansa budžeta.\n„Vidjeli ste da je Vlada predložila rebalans budžeta, ne zbog toga što imamo problem sa finansijama i što nedostaju sredstva nego što želimo da višak sredstava podijelimo za potrebe koje su usmjerene prema građanima prije svega u zdravstvu i onima koji se nalaze na Zavodu za zapošljavanje, da nalazimo neke nove infrastrukturne projekte na kojima radimo, ali i da intervenišemo i saniramo finansijske probleme Opštine Ulcinj koja je došla u nezavisnu situaciju… Dakle, Vlada zajedno sa Opštinom Ulcinj radi ne da bi pomagala nego da bi Ulcinj mogao sam da se bavi pitanjima razvoja. Ali da bi došao u tu situaciju moramo da rješavamo teška pitanja na koja nijesmo uticali“, rekao je Marković odgovarajući na pitanje novinara.\nRekonstrukcija je obuhvatala proširenje postojećeg kolovoza širine 5 m na 6,40 m u pravcu, do 8,50 m u krivinama, izgradnju mosta raspona 53 m, rekonstrukciju tunela dužine 60 m, izgradnju dvije armirano-betonske galerije dužine po 30m, izradu armirano-betonske konstrukcije dužine 136 m, izradu armirano-betonskih potpornih i obložnih zidova i izradu novih i produženje postojećih pločastih i cjevastih propusta. Radove, koji su počeli oktobra 2017, izvela je kompanija „Met&Alu Plast“ iz Danilovgrada.\nPrethodno su rekonstruisane dionice od Kruta do raskrsnice za Ostros dužine 4,75 k m i od raskrsnice za Ostros do Sukobina dužine 6,5 km.


Hilari Klinton se oporavlja\nLekari kažu da američka državna sekretarka "odlično napreduje" i da će uskoro biti otpuštena iz bolnice\nAmerička državna sekretarka Hilari Klinton na zasedanju OEBSa u Dablinu, 6. decembra xAmerička državna sekretarka Hilari Klinton na zasedanju OEBSa u Dablinu, 6. decembra Tweet\nTim lekara koji se brinu o američkoj državnoj sekretarki Hilari Klinton saopštio je da ona “odlično napreduje” u oporavku od krvnog ugruška u glavi.\nU saopštenju lekarskog tima kaže se da je tokom skeniranja u njenoj glavi pronađen ugrušak, u prostoru između mozga i lobanje, ali da on nije doveo do moždanog udara ili bilo kakvog neurološkog oštećenja.\nLekari Lisa Bardak i Žiži El-Bajumi kažu da su “uvereni da će se ona potpuno oporaviti”, da je “dobro raspoložena i da razgovara sa lekarima, članovima porodice i svojim osobljem”.\nU saopštenju izdatom kasno sinoć kaže se da Hilari Klinton uzima lekove za razređivanje krvi i da će biti otpuštena iz bolnice čim bude određena njihova stalna doza.\nAmerička državna sekretarka je u nedelju prebačena u jednu njujoršku bolnicu pošto su lekari otkrili da ima krvni ugrušak u glavi. Pre dve nedelje Hilari Klinton je obolela od stomačnog grupa i u jednom trenutku se onesvestila u svom domu, pala i pretrpela kontuziju.


Blago Arhiva Narodne banke Srbije (Ovde se nalazi i građa o oduzimanju imovine porodice Karađorđević)\nIstorica on Sun Jul 03, 2011 3:13 pm\nSkrivene tajne o više od 150.000 prevarenih ljudi\nBEOGRAD - Blago Arhiva Narodne banke Srbije čini oko 10 kilometara dokumentacije nastale od kraja 19. veka do danas, u kojoj se, osim arhivske građe koja se trajno čuva, nalazi i dokumentacija sa rokovima čuvanja od pet, 10 ili 20 godina. Sve to je raspoređeno na osam lokacija u Beogradu, dok se najznačajniji spisi čuvaju u bančinoj zgradi u Ulici kralja Petra 12, u delimično preuređenom nekadašnjem trezoru. U toj riznici su, između ostalog, pohranjeni dosijei o oduzimanju imovine posle Drugog svetskog rata za čitavu teritoriju bivše Jugoslavije, građa o finansiranju države u egzilu od 1941. do 1945. godine, zbirke hartija od vrednosti, obveznica i akcija, iz perioda između dva svetska rata i ranije, kao i još mnogo drugih dokumenata od izuzetnog kulturno-istorijskog značaja. Inače, više od 90 odsto sadržaja Arhiva ne može se naći na nekom drugom mestu.\nVredan arhivski materijal zaštićen blindiranim vratima\nU najaktuelniju arhivsku građu srpske centralne banke svakako spada oko 90.000 dosijea o oduzimanju imovine uglavnom fizičkih, ali i pravnih lica po osnovu eksproprijacije (za period 1948-1958), kao i oko 65.000 dosijea o oduzimanju poljoprivrednog zemljišta (od 1953. do sedamdesetih godina 20. veka). Ukupno, po jednom ili drugom osnovu, ponekad i oba, oštećeno je oko 150.000 ljudi! Otuda zvuči neverovatno da, prema rečima zaposlenih u Arhivu, još niko iz državnih institucija nije tražio ovu dokumentaciju, iako se trenutno priprema Zakon o restituciji, a za dobar deo slučajeva više nigde nema nikakvih tragova osim u NBS.\n- Spise o oduzimanju imovine najviše traže Makedonci, nešto manje Hrvati. Mada bi njihovom analizom moglo da se zaključi kolika su otprilike potraživanja građana, niko iz države nam ih nije tražio. Iz države nam se obično obraćaju kada su, recimo, neko javno preduzeće ili opština, kao državni organ, u sporu sa nekim pojedincem - kažu u Arhivu NBS.\nAkcije iz 1884. godine\nNajstariji dokument koji se ovde čuva je izveštaj Ilije Margetića (kasnije načelnika u Ministarstvu finansija) iz 1873, rezultat njegovog tromesečnog službenog puta po Pruskoj, Belgiji, Holandiji i Švajcarskoj, gde je po nalogu naših vlasti proučavao tamošnje bankarske sisteme, kako bi se odabrao najbolji za Srbiju (tada formalno još u sastavu Turskog carstva). Jedanaest godina kasnije, 1884, osnovana je Privilegovana narodna banka Kraljevine Srbije koja je ustrojena po belgijskom modelu. I mada nema neposrednog dokaza da su prilikom traganja za najboljim ustrojstvom Narodne banke korišćeni podaci iz Margetićevog spisa, to što je ovaj izveštaj pronađen u dokumentaciji Marka Stojanovića, bančinog advokata i kasnijeg viceguvernera, posredni je dokaz da su ga i ostali osnivači čitali.\n- Narodna banka je osnovana kao privatno akcionarsko društvo s jakim uticajem države radi kreditiranja domaće trgovine i radinosti. Dakle, ne kao privatno društvo u interesu privatnih lica nego države radi. Najveći akcionari, ujedno i članovi Upravnog odbora, bili su, između ostalih, Đorđe Vajfert, Marko Stojanović, Jovo Krsmanović i Jovan Antula, koji su učestvovali i u osnivanju Banke. To su tada bili mladi ljudi. Vajfert je, recimo, imao 34 godine kada je formirana ova ustanova i već je desetak godina bio u privrednim poslovima. A koliko su prvi rukovodioci ozbiljno angažovali oko Banke, vidi se i po izgradnji ove zgrade. Bez obzira na to što su bili uspešni i imućni, vodili su računa o svakom dinaru: sve se zapisivalo i uzimani su računi od svih izvođača - objašnjava Sonja Jerković, savetnik u Arhivu NBS.\nOvde se nalazi i građa o oduzimanju imovine porodice Karađorđević, materijal o finansijskom delovanju Vlade u egzilu tokom Drugog svetskog rata koji još nije adekvatno arhivstički obrađen, te dokumentacija o radu svih sektora Narodne banke od njihovog nastanka, ali i organizacija koje je ova finansijska institucija „nasledila“, poput nekadašnje Službe društvenog knjigovodstva (SDK).\nSudeći pak po zbirci hartija od vrednosti, Srbija još nije rešila mnoge probleme koji su je mučili i pre stotinu godina. I tada, slično kao danas, spoljni i unutrašnji zajmovi najčešće su odlazili na izgradnju infrastrukture, odnosno železnice, naoružavanje vojske i pokrivanje budžetskog deficita! Najveći strani poverioci Kraljevine Srbije isprva su bile francuske i austrougarske banke, dok se država u međuratnom periodu najčešće zaduživala kod američkih i švajcarskih.\nStroga pravila čuvanja arhivske građe\n- U Arhivu imamo i kolekciju akcija banaka, raznih preduzeća, osiguravajućih društava i dnevnih listova iz perioda pre Drugog svetskog rata. Idejna rešenja za njihov izgled radili su tada vodeći slikari, poput Bete Vukanović, koja je osmislila akciju Slovenske banke. Osnivači akcionarskih društava obično su želeli da na tom malom papiru bude prikazano nešto što karakteriše njihov rad, pa su tako na akciji Mesarske banke predstavljene glave nekoliko domaćih životinja i dve satare, a na akciji Srpsko amerikanske banke Saborna crkva i Kip slobode. U Srbiji je, inače, sve do tridesetih godina 20. veka postojalo mnogo malih banaka, koje nisu imale ekspoziture, već su na uskoj teritoriji nekog grada ili varoši, kao svojevrsni monopolisti, naplaćivale zelenašku kamatu na zajmove lokalcima - kaže naša sagovornica.\nOd materijala koji nije usko vezan za finansije ističe se zbirku personalnih dokumenata (matrikula) većine radnika NBS, od kojih neki potiču iz 19. veka, i u kojima su navedeni osnovni podaci službenika poput imena, prezimena i adrese, stručne spreme, bračnog statusa, broja dece i mišljenja rukovodioca o radu. Matrikule prvih 12 službenika, Srba iz Austrougarske, nisu sačuvane, ali se znaju njihova imena. Iz dosijea se vidi i da su se prve žene zaposlile u NBS tek pred Drugi svetski rat i to kao telefonistkinje ili brojačice novca.


Miletić: Menjanje granica vodi u novi sukob i to nije pametna ideja\nBeta 1. avgusta 2017. 20:00\nNekadašnjih politički predstavnik kosovskih Srba Petar Miletić ocenio je danas kao štetnu po kosovske Srbe ideju ministra spoljnih poslova Srbije Ivice Dačića o razgraničenju kao mogućem rešenju u okviru unutrašnjeg dijaloga o Kosovu.\nMenjanje granica mislim da vodi u novi sukob tako da to nije pametna ideja, kazao je Miletić, dobar poznavalac političkih prilika na Kosovu i u Srbiji za radio Slobodna Evropa.\nPrema njegovim rečima, unutrašnji dijalog u Srbiji o Kosovu treba da postoji „i nikada ne može da škodi“.\nDodaje i da se „svaka vlast u Beogradu više trudila da zloupotrebljava kosovske Srbe i temu Kosova nego što je vodila ozbiljan dijalog“.\nMiletić je kao štetnu po Srbe ocenio i ideju o podeli Kosova, ističući da pripada onim ljudima „koji veruju u suživot koliko god u današnjem trenutku to možda delovalo nemoguće“.\n„Ako on (Dačić) govori o podeli, a čini mi se da govori o podeli, a ta podela bi verovatno bila na reci Ibar, mislim da bi to bilo štetno za kosovske Srbe, pošto kosovski Srbi većinski žive južno od Ibra“, kaže Miletić.\nPrema njegovim rečima, sve što Srbi kao etnička grupa ili nacija imaju na Kosovu, nalazi se južno od Ibra, od ekonomskih bogatstava kao što je Brezovica, Metohija, centralno Kosovo i imovina, do duhovnog bogatstava koje čine manastiri i verski objekti.\n„Sve to se nalazi južno od Ibra i mislim da je to pogrešan pristup, osim onog dela koji govori za Zajednicu srpskih opština. Menjanje granica mislim da vodi u novi sukob tako da mislim da to nije pametna ideja“, smatra Miletić.


pregovori, Evropa, Srbija, datum, Nemačka, parlament, Kosovo\nBundestag će 27. juna odlučiti da pregovori Srbije i EU mogu da počnu najranije 2014, ako Beograd ispuni sve obaveze za normalizaciju odnosa s KiM, saznaje DPA.\nPozivajući se na izvore iz nemačkog parlamenta, nemačka kancelarka Angela Merkel zastupaće takav stav krajem ovog meseca i na samitu Evropske unije, koji konsenzusom treba da odluči o eventualnoj dodeli Srbiji datuma za početak pregovora.\nU skladu s takvim stavom koji su usaglasili parlamentarna većina, Ministarstvo spoljnih poslova i kabinet kancelarke, do kraja godine bi trebalo da bude još jedan samit EU o pitanju dodele datuma Srbiji.\nUkoliko Srbija do tada ne ispuni obaveze koje ima prema Kosovu, "onda i pristupni pregovori mogu da počnu tek kasnije", naveli su izvori u Berlinu, a prenose nemački mediji.\nPodsetimo, o takozvanom "uslovnom datumu" se govori već duže vreme, a direktor Kancelarije za evropske integracije Milan Pajević izjavio je proteklog vikenda da očekuje da 28. juna Srbija dobije "zeleno svetlo, a ne datum".\n"Evropski savet će tada najverovatnije odobriti EK da preduzme sve što je potrebno za početak pregovora sa Srbijom, bez odredjivanja bilo kakvog preciznog datuma'', rekao je Pajević za ''Danas'.\nI krajem prošle godine je bilo reči o toj opciji, pa su izvori iz Brisela navodili da je moguće da Srbiji bude dat uslovni datum koji bi podrazumevao da pregovori o pristupanju EU automatski počnu čim se ispune svi postavljeni uslovi.\nŠto se nemačke strane tiče, odavno je poznato kakvi uslovi su pred Srbijom - opširnije u posebnoj vesti.\nNa drugoj strani, premijer Ivica Dačić rekao je početkom nedelje da očekuje datum, a ne "nikakvo zeleno svetlo".\n"Ukoliko Srbija ne dobije datum sada, kad je učinila ovoliko za ceo region, kada će onda? Mi smo uradili svoj deo posla, na EU je da li će to vrednovati ili ne", rekao je on na zajedničkoj konferenciji za novinare sa makedonskim premijerom Nikolom Gruevskim u Palati Srbija.\nDatum očekuje i prvi potpredsednik vlade Aleksandar Vučić, koji je gostujući u "Kažiprstu" na B92 rekao da bi bilo "teško objasniti kako Srbija nije dobila datum".\n"Trebalo nam je mnogo energije da se približimo dobijanju datuma. I svi s kojima smo razgovarali, poput Miroslava Lajčaka juče ili naših nemačkih prijatelja, rečeno nam je da je ova vlada za 10 meseci uradila mnogo više od drugih. Na osnovu toga mislim da bi bilo dobro da dobijemo datum, očekujem ga, iako nisam optimista jer u suprotnom, ne znam kako će nam objasniti ako ga ne dobijemo", kaže on.\nČitanja: 1392 | Komentara: 0 | Dodaj komentar


Bezbolni uzorci brisa kože dovoljni su za brzo otkrivanje covid 19, otkriva nova studija - eKlinika\n14:00 - 24. 03. 2021.\nUzorci sakupljani nežnim brisanjem područja kože sa dosta sebuma otkrivaju covid 19 Foto: Shutterstock\nIstraživači sa Univerziteta Surrey otkrili su da neinvazivni, bezbolni uzorci brisa kože mogu biti dovoljni za otkrivanje covid 19 infekcije. Zna se da najsigurniji i najčešći pristup ispitivanja da li je osoba zaražena covid 19 infekcijom zahteva PCR test koji uključuje uzimanje brisa sa zadnjeg dela grla i iz dubine nosne duplje, što, prema iskustvu mnogih, predstavlja prilično neprijatno i bolno iskustvo.\nUmesto bolnog, test nežnim brisom kože sa sebumom\nU naučnom radu koji je objavio Lancet E Clinical Medicine, hemičari sa Surrey univerziteta udružili su se sa Frimley NHS Trust i univerzitetima u Mančesteru i Lejčesteru kako bi sakupili uzorke sebuma od 67 hospitalizovanih pacijenata – 30 koji su imali pozitivan test na covid 19 i 37 sa negativnim testom. Uzorci su sakupljani nežnim brisanjem područja kože sa dosta sebuma – masne, voštane supstance koju proizvode lojne žlezde našeg tela, najčešće na licu, vratu ili leđima. Istraživači su analizirali uzorke primenom tečne hromatografije-masene spektrometrije i tehnikom statističkog modeliranja pod nazivom delimični najmanji kvadrati – eliminišuća analiza, kako bi napravili razliku između covid 19 pozitivnih i negativnih uzoraka.\nPad nivoa lipida kod pozitivnih osoba\nIstraživači Univerziteta Surrey tada su otkrili da pacijenti sa pozitivnim covid 19 testom imaju niži nivo lipida, ili dislipidemiju (poremećena koncentracija lipoproteina u krvi) u odnosu na osobe sa negativnim testom. Tačnost rezultata studije dodatno se povećavala kada su kontrolisani lekovi i dodatni zdravstveni uslovi. Koautor studije Matt Spick podsetio je da covid 19 oštećuje mnoga područja metabolizma, a da je u ovoj studiji „dokazano da se kožni lipidi mogu dodati na listu, što bi moglo da ima implikacije na funkciju barijere kože, kao i prepoznatljiv simptom same bolesti“.\nBris sebuma je metoda koja obećava\nDr George Evetts, savetnik za anesteziju i intenzivnu negu u bolnici Frimley Park, smatra da je\n„istraživanje novih metoda dijagnoze i nadzora kod nove bolesti kao što je covid 19, a koja je\nimala tako razarajući efekat na svet, od vitalnog je značaja“.\n– Uzorkovanje sebuma je jednostavna, bezbolna metoda koja obećava u oblasti dijagnostike, ali i za praćenje bolesti kako u zdravstvu, tako i u nezdravstvenom okruženju – naglasio je dr Evetts.


Izvor: NoviMagazin.rs, 11.Jul.2020, 13:26\nPrisustvo virusa potvrđeno je u svim vojvođanskim okruzima, a najveći broj obolelih registrovan je u Južnobačkom okrugu i gradu Novom Sadu.\nU Kliničkom >> Pročitaj celu vest na sajtu NoviMagazin.rs << centru Vojvodine se trenutno leči 201 pacijent od kojih se 16 nalazi na mehaničkoj ventilaciji i u teškom opštem stanju.\nU Opštoj bolnici u Pančevu na lečenju je 100 pacijenata. U ostalim kovid centrima opštih bolnica u Vojvodini smešteno je 95 pacijenata, od toga u Vrbasu 36, u Sremskoj Mitrovici 20, u Somboru 15, Subotici 13, u Vršcu osam i u Kikindi tri.\nU Institutu za zdravstvenu zaštitu dece i omladine Vojvodine u Novom Sadu smešteno je troje dece kod kojih je potvrđeno prisustvo virusa.\nOd početka epidemije, od virusa je oboleo 321 zdravstveni radnik u Vojvodini a od posledica infekcije preminula su 54 žitelja pokrajine.\n"Situacija je veoma ozbiljna i poslednji je trenutak da pokažemo maksimalnu odgovornost. Apelujemo na građane da se pridržavaju svih preporučenih epidemioloških mera zaštite, kako bismo zaustavili dalje nekontrolisano širenje virusa među populacijom", naveli su iz Pokrajinske vlade.\nU KC Niš raste broj pacijenata sa korona virusom, nije saopšten broj preminulih\nU saopštenju KC Niš, navodi se da je korona virus laboratirijski potvrđen kod 97 hospitalizovanih pacijenata, među kojima su i četiri deteta.\nDeca su, dodaje se u saopštenju, u stabilnom stanju.\n"Od ukupnog broja hospitalizovanih pacijenata sa potvrđenim korona virusom, šest je priključeno na aparate za veštačku ventilaciju i nalaze se u jako teškom opštem stanju", navode u KC Niš.\nU saopštenju se dodaje da su u kovid-bolnici u Leskovcu hospitalizovana 124 pacijenata, i da je prisustvo virusa laboratorijski potvrđeno kod devet.\nU četiri kovid-bolnice u Vranju hospitalizovano je 170 pacijenata, a kod 81 pacijenta je potvrđeno prisustvo virusa.\nU kovid-bolnici u Surdulici trenutno su hospitalizovana 63 pacijenta, a kod 53 pacijenta je potvrđeno prisustvo virusa.\nU saopštenju se ne navodi broj preminulih pacijenata ni u jednoj od kovid-bolnica na jugu Srbije.\nPoredići situaciju sa prethodnom privremenom kovid-bolnicom na beogradskom Sajmu, Milić je rekao da je sada veći izazov i medicinski i logistički, jer iako su pacijenti pretežno sa lakšim simtomima, dosta njih je na terapiji sa infuzijama, a takođe treba i organizovati vizite za preko 100 pacijenata.\nNа Kosovu juče 205 novozaraženih i tri smrtna slučaja od korona virusa\nNacionalni institut za javno zdravlje Kosova je saopštio da su juče izvršeio 388 testiranja na prisustvo korona virusa, da je pozitivno 205 osoba, da je ozdravio 61 pacijent, kao i da su tri osobe preminule od posledica COVID-19.\nU istom periodu se izlečilo 2.156 pacijenata, a trenutno je 2.259 aktivnih slučajeva.\nPozitivni slučajevina korona virus su iz opštine Priština, njih 87, dok je 25 iz opštine Uroševac, 16 iz Prizrena, 14 iz opštine Kosovo Polje, i 13 iz opštine Podujevo.\nU opštini Mitrovica ima devet novih slučajeva, pet u opštini Peć, isto koliko i u Vučitrnu.\nU Obiliću i Štimlju ima po četiri novozaražena, u Dragašu, Lipljanu i Orahovacu po tri nova pacijenta, dok je po dvoje nozaraženih koronom u opštinama Glogovac, Istok, Đakovica, Kačanik i Srbica.\nZabeležen je i po jedan slučaj u opštinama Klina, Mališeva, Severna Mitrovica i Suva Reka.\nU Šumadijskom okrugu još 50 inficiranih, u KC Kragujevac 99 hospitalizovanih\nU kućnoj izolaciji u Šumadijskom okrugu je trenutno 1.162 ljudi, od čega u Kragujevcu 962.\nKoordinator bolnice u Novom Pazaru Mirsad Đerlek kazao je da su podaci o trenutnom stanju ohrabrujući, s obzirom da je trenutno hospitalizovano 305 pacijenata, da se pet nalazi na respiratoru i da su od juče zabeleženo dva nova smrtna slučaja.\nĐerlek je za TV Prva danas naveo i da su dve osobe na kiseoniku, kao i da je jedan pacijent transportovan u bolnicu van Novog Pazara.\n"Naiđe crni dan, u ratu je borba, ali danas imamo ohrabrujuće statističke podatke", ocenio je Đerlek, s obzirom da je u noći između četvrtka i petka preminulo deset pacijenata.\nOn je rekao i da svu pomoć koju zatraže od predsednika Srbije Aleksandra Vučića i ministra zdravlja Zlatibora Lončara "dobije u roku od dva sata", a naveo je i da su pristigla puna dva šlepera od nepoznatih osoba iz Nemačke, "koji nisu želeli da se reklamiraju".


Evakuisano 400 ljudi, zatvoren autoput, izgorelo 6km2 – Čivijaš Radio Šabac\nEvakuisano 400 ljudi, zatvoren autoput, izgorelo 6km2\nOko 400 ljudi evakuisano je danas zbog požara koji je zahvatio obalu američke države Kalifornije, saopštili su danas državni i lokalni zvaničnici.\nPožar je izgoreo najmanje šest kvadratnih kilometara (1.500 ari) u blizini primorske zajednice Big Sur, saopštilo je Odeljenje za šumarstvo i zaštitu od požara Kalifornije i dodalo da je požar, koji plamti od juče, sada je delimično pod kontrolom.\nKako je saopštila potparolka američkog Crvenog krsta, do sada je evakuisano oko 400 ljudi u kalifornijskom okrugu Monterej iz 1.100 objekata.\nPored evakuacije, zatvoreno je oko 30 kilometara autoputa koji vijuga duž obalu i povezuje jug i sever pacifične obale Kalifornije.\nBonus video: Bukte požari u blizini Denvera: Uništene stotine kuća, evakuisano stanovništvo


Zvezda čeka Totenhem – hoće li se istorija ponoviti?\nFudbaleri Crvene zvezde i Totenhema igraju utakmicu 4. kola B grupe Lige šampiona od 21 sat na stadionu "Rajko Mitić".\nPosle pobede u Londonu Totenhem ima bod više od Crvene zvezde na tabeli grupe B, a crveno-beli se uz opreznost nadaju da će gostima prirediti iznenađenje poput onog protiv Liverpula prošle godine.\nNa drugoj strani i gosti su oprezni mada ih svi smatraju favoritima posle ubedljive pobede u prošlom duelu.\nPre nekoliko dana postojao je rizik da "pevci" u Beograd stignu bez klasičnog napadača, ali menadžer Maurisio Poketino ipak na raspolaganju ima veoma jak sastav.\n"Osećam se bolje nego prethodnih dana. Uhvatio me je virus, sada sam dobro. Juče sam trenirao, večeras ću takođe i videćemo kako će izgledati sve", rekao je kapiten Hari Kejn.\nNi Zvezda neće biti bez šanse, posebno jer ima iskustva igranja protiv engleskih timova. Duel je na programu tačno godinu dana posle magične noći u kojoj je pao Liverpul, a i sada je sudbina "umešala prste".\n"Zvezdu izuzetno poštujemo, ali nama je cilj da odigramo najbolje moguće, pogotovo na stadionu koji to traži od nas. Verujem da će biti velika borba, jer će i atmosfera biti takva. Videli smo i kako je prošao Liverpul prošle sezone", naveo je Poketino.\nGlavni arbitar biće Karlos del Sero Grande iz Španije.\n"Verujem u pozitivne stvari, da možemo da napravimo puno. Ne želim da obećavam, niti da poredim... Samo da se spremimo na najbolji način. Nije ovo 'plejstejšn, već realna igra. Ako jednu rupu otvorimo, drugu zatvorimo, treća se otvori. Kada se otvorite primite pet golova, a kad se zatvorite ne šutnete na gol. Ne opterećujem se time", slikovito je objasnio Vladan Milojević.\nTakođe, u tekstu našeg Aleksandra Petrovića možete pročitati detaljnu analizu predstojećeg duela, kao i ono što Partizan očekuje na gostovanju još jednom gigantu sa Ostrva – Mančester junajtedu.\nUtakmica Crvene zvezde i Totenhema igra se od 21 čas na stadionu "Rajko Mitić"\n#crvenazvezda, #stadion, #totenhem\nSpisak dosadašnjih komentara za članak "Zvezda čeka Totenhem – hoće li se istorija ponoviti?".\nSpisak dosadašnjih komentara za članak "Zvezda čeka Totenhem – hoće li se istorija ponoviti?". Podelite vaše mišljenje sa nama. Pošaljite komentar klikom na dugme - napišite komentar.


Prevent širi poslovanje u segmentu proizvodnje komponenti za sjedišta\nPrevent Grupacija u BiH potpisala je novi ugovor sa kupcem BMW AG te na taj način osigurala proširenje uspješne saradnje sa ovim renomiranim proizvođačem premium vozila.\nRadi se o novom ugovoru u segmentu autopresvlaka za prvu ugradnju sjedišta BMW serija 1 i 3.\n“Zadovoljstvo nam je da smo nakon zahtjevnog procesa pregovaranja dobili zvaničnu potvrdu početka proizvodnje autopresvlaka za nove modele serija 1 i 3, kao i najavu dodatnih količina na postojećim ugovorima sa BMW AG. Proširenje saradnje sa ovim kupcem dodatno učvršćuje Prevent Grupaciju kao vodećeg dobavljača autopresvlaka u Evropi te je potvrda njenog kvaliteta, pouzdanosti i dugogodišnjeg iskustva u autoindustriji”, kazao je direktor Trim divizije Prevent Grupacije u BiH Muhamed Vrabac.\nNedavnom akvizicijom najveće livnice u Evropi, Prevent je nastavio jačanje vlastitog proizvodnog porfolia i širenje tržišne pozicije u autoindustriji, saopćeno je iz Prevent Grupacije u BiH.\nPrethodni članakKažnjeni prvi roditelji u BiH koji su odbili da vakcinišu dijete\nNaredni članakDeset mjeseci nakon finala, novi duel Juventusa i Reala